Το Στέμμα (τηλεοπτική σειρά)

Το Στέμμα (αγγλικά: The Crown) είναι μία ιστορική δραματική τηλεοπτική σειρά, η οποία δημιουργήθηκε και γράφηκε αρχικά από τον Πήτερ Μόργκαν και παρήχθη από την Left Bank Pictures και την Sony Pictures Television για το Netflix. Η σειρά διηγείται τη ζωή της Ελισάβετ Β΄ του Ηνωμένου Βασιλείου. Ο 1ος κύκλος καλύπτει την περίοδο από τον γάμο της με τον Φίλιππο, Δούκα του Εδιμβούργου, το 1947, την άνοδο στο θρόνο (1952), την διακυβέρνηση του Ουίνστον Τσώρτσιλ και το διάστημα μέχρι τη ματαίωση του αρραβώνα της αδερφής της, Μαργαρίτας, με τον σμήναρχο Πήτερ Τάουνσεντ το 1955. Ο 2ος κύκλος καλύπτει την περίοδο από την κρίση του Σουέζ το 1956 μέχρι την απόσυρση του τρίτου πρωθυπουργού της Βασίλισσας, Χάρολντ Μακμίλλαν, το 1963 και τη γέννηση του πρίγκιπα Εδουάρδου το 1964. Ο 3ος κύκλος συνεχίζει από το 1964, καλύπτοντας τις δύο περιόδους του Χάρολντ Ουίλσον ως πρωθυπουργού μέχρι το 1977 και παρουσιάζει τον Κάρολο, Πρίγκηπα της Ουαλίας, την Άννα και την Καμίλλα Πάρκερ Μπόουλς. Ο 4ος κύκλος συμπεριλαμβάνει την πρωθυπουργία της Μάργκαρετ Θάτσερ (1979) και παρουσιάζει τη λαίδη Νταϊάνα Σπένσερ και τα πρώτα χρόνια του γάμου της με τον Πρίγκηπα της Ουαλίας έως το 1990. Ο 5ος κύκλος καλύπτει το διάστημα 1990-1997, δηλαδή την πρωθυπουργία του Τζον Μέιτζορ, το annus horribilis της Ελισάβετ και τη διάλυση του γάμου του Καρόλου και της Νταϊάνα. Ο 6ος κύκλος θα είναι ο τελευταίος και θα απεικονίσει τον απόηχο του θανάτου της Νταϊάνα, τη γνωριμία του πρίγκηπα Ουίλλιαμ με την Κάθριν Μίντλτον και το γάμο του Καρόλου με την Καμίλλα Πάρκερ Μπόουλς.

Το Στέμμα αναπτύχθηκε σταδιακά από την ταινία του Μόργκαν, του 2006, Η Βασίλισσα και το θεατρικό έργο The Audience, του 2013. Η σειρά πρόκειται να διαρκέσει 60 επεισόδια σε έξι κύκλους, με 10 επεισόδια της μιας ώρας ανά κύκλο, καλύπτοντας τη ζωή της Ελισάβετ από τα νεανικά της χρόνια μέχρι τη στέψη της, και με νέους ηθοποιούς να επιλέγονται από κάστινγκ ανά δύο κύκλους. Η Κλαιρ Φόυ απεικονίζει την Ελισάβετ Β΄ στους δύο πρώτους κύκλους· απέναντί της βρίσκονται ο Ματ Σμιθ ως πρίγκιπας Φίλιππος και η Βανέσσα Κίρμπυ ως πριγκίπισσα Μαργαρίτα. Για τον τρίτο και τέταρτο κύκλο, η Ολίβια Κόλμαν αναλαμβάνει ως Βασίλισσα, ο Τομπάιας Μένζις ως Φίλιππος και η Έλενα Μπόναμ Κάρτερ ως Μαργαρίτα, ενώ το καστ συμπληρώνουν οι Τζος Ο'Κόννορ (Κάρολος) και Έμμα Κόρριν (Νταϊάνα). Στον πέμπτο και έκτο κύκλο τους ρόλους διαδέχονται οι Ιμέλντα Στώντον (Ελισάβετ), Τζόναθαν Πράυς (Φίλιππος), Λέσλι Μάνβιλ (Μαργαρίτα), Ντόμινικ Ουέστ (Κάρολος) και Ελίζαμπεθ Ντεμπίκι (Νταϊάνα). Τα γυρίσματα της σειράς λαμβάνουν μέρος στο στούντιο Έλστρι, στο Μπόραμγουντ του Χάρτφορντσιρ, με τοπικά γυρίσματα σε κάθε μέρος του Ηνωμένου Βασιλείου και διεθνώς.

Ο πρώτος κύκλος κυκλοφόρησε στο Netflix στις 4 Νοεμβρίου 2016, ο δεύτερος στις 8 Δεκεμβρίου 2017, ο τρίτος στις 17 Νοεμβρίου 2019, ο τέταρτος στις 15 Νοεμβρίου 2020 και ο πέμπτος στις 9 Νοεμβρίου 2022. Το Στέμμα επαινέθηκε για την υποκριτική, τη σκηνοθεσία, τη γραφή, την κινηματογράφηση, την ποιότητα της παραγωγής του και τη σχετικά ακριβή ιστορική απόδοση της βασιλείας της Ελισάβετ. Έχει λάβει αρκετές διακρίσεις –συμπεριλαμβανομένων των νικών «Καλύτερη Ηθοποιός» και «Καλύτερος Ηθοποιός» στα 23α Βραβεία του Σωματείου Ηθοποιών για τη Φόυ και τον Τζον Λίθγκοου (ως Ουίνστον Τσώρτσιλ), αντίστοιχα–, εκτός από τη λήψη ενός συνόλου 26 υποψηφιοτήτων για τους πρώτους δύο κύκλους του στα Βραβεία Έμμυ Ζώνης Υψηλής Τηλεθέασης, μεταξύ των οποίων δύο φορές για «Εξαιρετική Δραματική Σειρά».

Υπόθεση
Το Στέμμα ιχνηλατεί τη ζωή της βασίλισσας Ελισάβετ Β΄ από τον γάμο της το 1947 μέχρι τη σημερινή εποχή. Ο πρώτος κύκλος, στον οποίο η Κλαιρ Φόυ απεικονίζει τη Βασίλισσα στα πρώτα χρόνια της βασιλείας της, περιγράφει γεγονότα μέχρι το 1955, με τον Ουίνστον Τσώρτσιλ να παραιτείται από πρωθυπουργός και την αδερφή της Βασίλισσας, την πριγκίπισσα Μαργαρίτα, να αποφασίζει να μην παντρευτεί τον Πήτερ Τάουνσεντ. Ο δεύτερος κύκλος καλύπτει την κρίση του Σουέζ το 1956, την απόσυρση του τρίτου πρωθυπουργού της Βασίλισσας, του Χάρολντ Μακμίλλαν, το 1963 μετά το πολιτικό σκάνδαλο Προφιούμο,  και τη γέννηση του πρίγκιπα Εδουάρδου το 1964.

Από τον τρίτο κύκλο, η Ολίβια Κόλμαν θα ενσαρκώσει τη Βασίλισσα. Ο τρίτος κύκλος θα καλύψει την περίοδο του Χάρολντ Ουίλσον ως πρωθυπουργού, την καταστροφή του Άμπερφαν, την προσγείωση της αποστολής Απόλλων 11 στο φεγγάρι, την τελετή απονομής του πρίγκιπα Κάρολου το 1969, την αποαποικιοποίηση της Αφρικής και της Καραϊβικής, και την οκταετή σχέση της πριγκίπισσας Μαργαρίτας με τον βαρονέτο και ειδικό κηπουρικής Ρόντυ Λλουέλυν, η οποία οδηγεί στο διαζύγιο της Πριγκίπισσας από τον Άντονυ Άρμστρονγκ-Τζόουνς το 1978. Ο τρίτος κύκλος, επίσης, παρουσιάζει την Καμίλλα Σαντ και τη λαίδη Νταϊάνα Σπένσερ, η οποία παρουσιάζεται εκτενώς στον τέταρτο κύκλο, κατά τη διάρκεια της πρωθυπουργίας της Μάργκαρετ Θάτσερ.

Καστ
Βασικοί χαρακτήρες
Κλαιρ Φόυ (κύκλοι 1 - 2), Ολίβια Κόλμαν (κύκλοι 3 - 4), Ιμέλντα Στώντον (5 - 6): Ελισάβετ Β΄ του Ηνωμένου Βασιλείου
Ματ Σμιθ (κύκλοι 1 - 2), Τομπάιας Μένζις (κύκλοι 3 - 4), Τζόναθαν Πράυς (κύκλοι 5 - 6): Πρίγκιπας Φίλιππος, Δούκας του Εδιμβούργου, σύζυγος της Ελισάβετ
Βανέσσα Κίρμπυ (κύκλοι 1 - 2), Έλενα Μπόναμ Κάρτερ (κύκλοι 3- 4), Λέσλι Μάνβιλ (κύκλοι 5- 6): Πριγκίπισσα Μαργαρίτα, η νεότερη αδερφή της Ελισάβετ
Αϊλήν Άτκινς (κύκλος 1), Κάντιντα Μπένσον (κύκλος 5): Βασίλισσα Μαρία, γιαγιά της Ελισάβετ
Τζέρεμυ Νόρθαμ: Άντονυ Ήντεν, Αναπληρωτής Πρωθυπουργός του Τσώρτσιλ και Υπουργός Εξωτερικών, που τον διαδέχεται ως Πρωθυπουργός 
Βικτόρια Χάμιλτον (κύκλοι 1 - 2), Μάριον Μπέιλυ (κύκλοι 3 - 4), Μάρσια Ουόρρεν (κύκλοι 5 - 6): Βασίλισσα Ελισάβετ, σύζυγος του Γεωργίου ΣΤ΄ και μητέρα της Ελισάβετ, μετέπειτα γνωστή ως Βασίλισσα Ελισάβετ η Βασιλομήτωρ
Μπεν Μάιλς (κύκλοι 1, 2, 5), Τίμοθυ Ντάλτον (κύκλος 5): σμήναρχος Πήτερ Τάουνσεντ, σταυλάρχης του Γεωργίου ΣΤ΄, που ελπίζει να νυμφευθεί την πριγκίπισσα Μαργαρίτα
Γκρεγκ Ουάιζ (κύκλοι 1 - 2), Τσαρλς Ντανς (κύκλοι 3 - 4); Λόρδος Λούις Μαουντμπάττεν, 1ος Κόμης Μαουντμπάττεν της Βιρμανίας, φιλόδοξος θείος του Φίλιππου και δισέγγονος της βασίλισσας Βικτωρίας
Τζάρεντ Χάρρις: Γεώργιος ΣΤ΄, πατέρας της Ελισάβετ, γνωστός στην οικογένειά του ως Μπέρτι
Τζον Λίθγκοου: Σερ Ουίνστον Τσώρτσιλ, ο πρώτος Πρωθυπουργός της Βασίλισσας 
Άλεξ Τζέννινγκς (κύκλοι 1 - 2), Ντέρεκ Τζάκομπι (κύκλος 3): Δούκας του Ουίνδσορ (προηγουμένως Εδουάρδος Η΄), ο οποίος παραιτήθηκε του θρόνου υπέρ του νεότερου αδερφού του, Μπέρτι, προκειμένου να νυμφευθεί την Ουώλλις Σίμπσον· γνωστός στην οικογένειά του ως Ντέηβιντ
Λία Ουίλλιαμς (κύκλοι 1 - 2), Τζεραλντίν Τσάπλιν (κύκλος 3): Ουώλλις, Δούκισσα του Ουίνδσορ, Αμερικανίδα σύζυγος του Εδουάρδου
Άντον Λέσσερ: Χάρολντ Μακμίλλαν, ως Πρωθυπουργός (κύκλος 2)
Μάθιου Γκουντ (κύκλος 2), Μπεν Ντάνιελς (κύκλος 3): Άντονυ "Τόνυ" Άρμστρονγκ–Τζόουνς, φωτογράφος της κοινωνίας, ο οποίος νυμφεύεται την πριγκίπισσα Μαργαρίτα 
Τζέισον Ουώτκινς: Χάρολντ Ουίλσον, πρωθυπουργός (κύκλος 3)
Έριν Ντόχερτυ (κύκλοι 3 - 4), Κλώντια Χάρρισον (κύκλοι 5 - 6): Άννα, Βασιλική Πριγκίπισσα
Τζος Ο'Κόννορ (κύκλοι 3 - 4), Ντόμινικ Ουέστ (κύκλοι 5 - 6): Κάρολος, Πρίγκηπας της Ουαλίας
Έμμα Κόρριν (κύκλοι 3 - 4), Ελίζαμπεθ Ντεμπίκι (κύκλοι 5 - 6): Νταϊάνα, Πριγκίπισσα της Ουαλίας
Τζίλλιαν Άντερσον: Μάργκαρετ Θάτσερ (κύκλος 4)
Στήβεν Μπόξερ: Ντέννις Θάτσερ (κύκλος 4)
Έμεραλντ Φέννελ (κύκλοι 3 - 4), Ολίβια Ουίλλιαμς (κύκλοι 5 - 6): Καμίλλα Πάρκερ Μπόουλς 
Τζόννυ Λη Μίλλερ: Τζον Μέιτζορ (κύκλος 5)
Νατάσα ΜάκΕλοουν: Πενέλοπι "Πέννυ" Νάτσμπουλ, Λαίδη Ράμσεϋ (κύκλος 5)

Μοναδικοί χαρακτήρες
Οι κάτωθι ηθοποιοί εμφανίζονται στους τίτλους έναρξης μονών επεισοδίων, στα οποία παίζουν σημαντικό ρόλο.

Στήβεν Ντιλέιν: Γκρέιαμ Σάδερλαντ, φημισμένος καλλιτέχνης, που ζωγραφίζει ένα πορτραίτο του γηράσκοντος Τσώρτσιλ (κύκλος 1)
Τζέμμα Ουίλλαν: Πατρίσια Κάμπελ, γραμματέας που εργάζεται με τον Ώλτριγχαμ και πληκτρολογεί το κύριο άρθρο του (κύκλος 2)
Τζον Χέφερναν: Λόρδος Ώλτριγχαμ, συντάκτης που έγραψε μια δηκτική κριτική για τη Βασίλισσα (κύκλος 2)
Πωλ Σπαρκς: Μπίλλυ Γκρέιαμ, διακεκριμένος Αμερικανός ιεροκήρυκας με τον οποίο η Ελισάβετ συσκέπτεται (κύκλος 2)
Μάικλ Κ. Χωλ: Τζον Φ. Κέννεντυ, ο 35ος Πρόεδρος των Ηνωμένων Πολιτειών (κύκλος 2)
Τζόντι Μπάλφουρ: Τζάκλιν Κέννεντυ, Πρώτη Κυρία των Ηνωμένων Πολιτειών (κύκλος 2)
Μπούργκχαρτ Κλάουσνερ: Δρ. Κουρτ Χανς, ο ιδρυτής του Γκόρντονστουν, όπου ο Φίλιππος και ο Κάρολος πήγαν σχολείο (κύκλος 2)
Φιν Έλλιοτ: Πρίγκιπας Φίλιππος σε σχολική ηλικία (κύκλος 2)
Τζούλιαν Μπάρινγκ: Πρίγκιπας Κάρολος σε σχολική ηλικία (κύκλος 2)
Κλάνσυ Μπράουν: Λύντον Μπ. Τζόνσον, ο 36ος πρόεδρος των ΗΠΑ (κύκλος 3)
Τζέην Λάποταιρ: Αλίκη του Μπάττενμπεργκ, μητέρα του Φιλίππου (κύκλος 3)
Μαρκ Λιούις Τζόουνς: Έντουαρντ Μίλλγουορντ, καθηγητής ουαλικών του Καρόλου (κύκλος 3)
Τιμ ΜακΜάλλαν: Ρόμπιν Γουντς, Εφημέριος του Ουίνδσορ (κύκλος 3)
Μάικλ Μαλόουνυ: Έντουαρντ Χηθ, πρωθυπουργός (κύκλος 3)
Άντριου Μπιούκαν (κύκλοι 3, 4) και Ντάνιελ Φλυν (κύκλος 5): Άντριου Πάρκερ Μπόουλς, σύζυγος της Καμίλλα
Χάρρυ Τρένταγουεϋ: Ρόντυ Λλουέλυν, σύντροφος της Μαργαρίτας (κύκλοι 3, 4)
Ρίτσαρντ Ρόξμπεργκ: Μπομπ Χωκ, πρωθυπουργός της Αυστραλίας (κύκλος 4)
Τομ Μπερκ: Ντέρεκ "Νταζλ" Τζέννινγκς, φίλος της Μαργαρίτας (κύκλος 4)
Νίκολας Φάρελ: Μάικλ Ση, υπεύθυνος Τύπου της Ελισάβετ (κύκλος 4)
Τομ Μπρουκ: Μάικλ Φέιγκαν, εισβολέας στο Ανάκτορο του Μπάκιγχαμ (κύκλος 5)
Σαλίμ Ντάου: Μοχάμεντ αλ Φαγιέντ, δισεκατομμυριούχος επιχειρηματίας, πατέρας του Ντόντι αλ Φαγιέντ (κύκλος 5)
Καλίντ Αμπντάλλα: Ντόντι αλ Φαγιέντ, ο τελευταίος σύντροφος της Νταϊάνα (κύκλος 5)
Πραζάννα Πουγουαναράτζα: Μάρτιν Μπασίρ, δημοσιογράφος (κύκλος 5)
Μπέρτι Κάρβελ: Τόνυ Μπλαιρ, πρωθυπουργός (κύκλος 5)

Επαναλαμβανόμενοι χαρακτήρες

Μπίλλυ Τζένκινς: νεαρός Πρίγκιπας Κάρολος
Γκρέις και Αμίλια Γκίλμουρ: νεαρή Πριγκίπισσα Άννα (μη αναφερόμενες)
Κλάιβ Φράνσις: Λόρδος Σώλσμπερυ
Πιπ Τόρρενς: Τόμμυ Λάσσελς
Χάρρυ Χάντεν-Πάττον: Μάρτιν Τσάρτερις
Ντάνιελ Ινγκς: Μάικ Πάρκερ
Λίζυ ΜακΊννερνυ: Μάργκαρετ («Μπόμπο») ΜακΝτόναλντ
Μάικλ Μπέρτενσο: Κύριος του Νοικοκυριού
Πάτρικ Ράικαρτ: Δούκας του Νόρφοκ
Ουίλ Κην: Μάικλ Αντίν
Τζέημς Λώρενσον: Δρ. Ουίρ
Μαρκ Τάντυ: Σέσιλ Μπήτον
Μάικλ Κάλκιν: Ραμπ Μπάτλερ
Τζορτζ Άσπρεϋ: Ουόλτερ Μόνκτον
Τζέιμς Χίλλιερ: σταυλάρχης
Άννα Μέιντλυ: Κλαρίσα Ήντεν
Νικ Χέντριξ (κύκλος 1) και Τομ Ντουράντ–Πρίτσαρντ (κύκλος 2): Μπίλλυ Ουάλλας
Τζος Τέυλορ: Τζόννυ Νταλκίθ
Ντέηβιντ Σηλντς (κύκλος 1) και Πιπ Κάρτερ (κύκλος 2): Κόλλιν Τένναντ
Τζούλιους Ντ΄Σίλβα: Βαρόνος Νέιουμ
Τζο Χέρμπερτ: Μαίρυ Τσάρτερις
Ρίτσαρντ Κλίφορντ: Νόρμαν Χάρτνελ
Τζόζεφ Κλόσκα: Λόρδος Πόρτσεστερ
Αμίρ Μπουτρούς: Γκαμάλ Αμπντέλ Νάσσερ
Αμπιγκέιλ Παρμέντερ: Τζούντυ Μόνταγκιου

Επεισόδια
Κύκλος 1
Αριθμός συνολικάΑριθμός στον κύκλοΤίτλοςΣκηνοθεσίαΣενάριοΑρχική ημερομηνία κυκλοφορίας11Παφλασμός στο ΓούλφερτονΣτίβεν ΝτάλντρυΠήτερ Μόργκαν4 Νοεμβρίου 2016Τον Νοέμβριο του 1947, ο πρίγκιπας Φίλιππος της Ελλάδας και της Δανίας αποκηρύσσει τους βασιλικούς τίτλους του, προκειμένου να νυμφευθεί την πριγκίπισσα Ελισάβετ, τη μεγαλύτερη κόρη του βασιλιά Γεωργίου ΣΤ΄ και διάδοχο του θρόνου. Οι νεόνυμφοι μετακομίζουν στη Μάλτα, όπου ο Φίλιππος επιστρέφει στο Βασιλικό Ναυτικό και η Ελισάβετ γεννά τον γιο της, τον Κάρολο, και την κόρη της, την Άννα. Το 1951, το ζευγάρι επιστρέφει στο Λονδίνο, όταν ο βασιλιάς Γεώργιος υποβάλλεται σε εγχείρηση για καρκίνο του πνεύμονα. Αφότου ελέχθη ότι είχε μήνες ζωής, ο Βασιλιάς συμβουλεύει τον Φίλιππο στο πώς να βοηθήσει περαιτέρω την Ελισάβετ, όταν γίνει η νέα ηγεμόνας. Εν τω μεταξύ, ο τέως Συντηρητικός πρωθυπουργός, ο Ουίνστον Τσώρτσιλ, και η σύζυγός του, Κλέμενταϊν, επιστρέφουν στη Ντάουνινγκ Στριτ, ακολουθώντας έξι χρόνια εργατικής κυβέρνησης.22Γωνία Χάιντ ΠαρκΣτήβεν ΝτάλντρυΠήτερ Μόργκαν4 Νοεμβρίου 2016Το 1952, με τον βασιλιά Γεώργιο να είναι σε άσχημη κατάσταση, η Ελισάβετ και ο Φίλιππος περιοδεύουν στην Κοινοπολιτεία αντί αυτού. Ενώ το ζευγάρι είναι σε σαφάρι στην Κένυα, ο Βασιλιάς βρίσκεται νεκρός στο κρεβάτι του. Η σύζυγός του, βασίλισσα Ελισάβετ, η νεότερη κόρη του, Μαργαρίτα, και η χηρεύσασα μητέρα, βασίλισσα Μαρία, θρηνούν, καθώς η είδηση του ξαφνικού θανάτου του Γεωργίου εξαπλώνεται μέσω ραδιοφώνου στον υπόλοιπο κόσμο. Ο Φίλιππος αποκαλύπτει το νέο στην Ελισάβετ, η οποία επιστρέφει στο Ηνωμένο Βασίλειο ως Βασίλισσα και ξανασμίγει με την οικογένειά της στο πένθος τους.33ΟυίνδσορΦίλιπ ΜάρτινΠήτερ Μόργκαν4 Νοεμβρίου 2016Τον Φεβρουάριο του 1952, καθώς η Βασιλική Οικογένεια ετοιμάζεται για την κηδεία του βασιλιά Γεωργίου, ο Δούκας του Ουίνδσορ και θείος της Ελισάβετ ο οποίος ζει στο Παρίσι με την Ουώλλις Σίμπσον από την παραίτησή του το 1936, φθάνει στο Ηνωμένο Βασίλειο. Αυτό προκαλεί τη Βασιλομήτορα και τη βασίλισσα Μαρία να ανοίξουν ξανά παλιές πληγές που περιβάλλουν την επιλογή της συζύγου του. Η Ελισάβετ συναντά τον Τσώρτσιλ, για να συζητήσουν τα αιτήματα του Φίλιππου· η οικογένειά του να κρατήσει το όνομα «Μαουντμπάττεν» και να ζήσει στην Οικία Κλάρενς παρά να μετακομίσει στο Παλάτι του Μπάκιγχαμ. Ο Πρωθυπουργός είναι απρόθυμος να δώσει τη συγκατάθεσή του για τα δύο αιτήματα· η Ελισάβετ αργότερα τα αφήνει να πέσουν, μετά τη λήψη συμβουλής από τον Δούκα του Ουίνδσορ. Ο Τσώρτσιλ ύστερα ενημερώνει τη Βασίλισσα ότι η ημερομηνία για τη στέψη της έχει οριστεί για το επόμενο έτος· αυτή καταλαβαίνει ότι ο Τσώρτσιλ προσπαθεί να προστατεύσει τη θέση του εντός του ίδιου του κόμματός του, το οποίο προτίθεται να τον αντικαταστήσει με τον Υπουργό Εξωτερικών, τον Άντονι Ήντεν.44Θέλημα ΘεούΤζούλιαν ΤζάρολντΠήτερ Μόργκαν4 Νοεμβρίου 2016Τον Δεκέμβριο του 1952, καθώς ένα μεγάλο νέφος προσβάλλει το Λονδίνο και σκοτώνει χιλιάδες, οι σύμβουλοι της Ελισάβετ την πιέζουν να ζητήσει από τον Τσώρτσιλ –ο οποίος αναφέρεται στο γεγονός ως «θέλημα Θεού»– να παραιτηθεί. Ενώ αρχικά διστάζει να το πράξει, η Βασίλισσα τον καλεί σε μία ιδιωτική ακρόαση, αφού αυτός κριτικάρεται από την αντιπολίτευση και αρνείται να συζητήσει για το νέφος σε συνάντηση του Υπουργικού Συμβουλίου. Πριν τη συνάντηση, τα μάτια του Τσώρτσιλ τελικά ανοίγουν, όταν η αγαπημένη του γραμματέας, η Βενίσια Σκοτ, σκοτώνεται από ένα διώροφο λεωφορείο. Πραγματοποιεί μία παθιασμένη ομιλία έξω από το νοσοκομείο, όπου διατηρείται το σώμα της Βενίσια, υποσχόμενος μία πιο μακροπρόθεσμη προσέγγιση, προκειμένου να αποτρέψει μελλοντικό νέφος. Η ομιλία του παρακινεί την Ελισάβετ να αλλάξει γνώμη, όταν το νέφος καθαρίζει, προτού η ακρόασή τους λάβει μέρος. Ο Φίλιππος ξεκινά μαθήματα πτήσης από τον Σμήναρχο της Βασιλικής Πολεμικής Αεροπορίας, τον Πήτερ Τάουνσεντ, ο οποίος έχει μυστική σχέση με τη Μαργαρίτα.55Καπνός και καθρέπτεςΦίλιπ ΜάρτινΠήτερ Μόργκαν4 Νοεμβρίου 2016Ο Δούκας του Ουίνδσορ συγκρούεται με τον ιδιωτικό γραμματέα της Ελισάβετ, τον Τόμμυ Λάσσελς, αφότου του ζητείται να μην παραβρεθεί στη στέψη της Βασίλισσας, και μαθαίνει ότι η Ουώλλις επίσης δεν θα λάβει προσκλητήριο. Η Ελισάβετ θέτει τον Φίλιππο υπεύθυνο για τις προετοιμασίες και προς έκπληξή της μετανιώνει την απόφασή της, όταν αυτός την αναστατώνει με μία παράκληση –σύμφωνα με την οποία πρέπει να αρνηθεί τη γονυκλισία, για να αποτίσει φόρο τιμής, όταν εκείνη στέφεται– και με την επιμονή του να μεταδοθεί τηλεοπτικώς το γεγονός, πράγμα που ενοχλεί την επιτροπή. Στις 2 Ιουνίου, η Ελισάβετ στέφεται στο Αββαείο του Ουέστμινστερ. Ο Δούκας και η Δούκισσα του Ουίνδσορ βλέπουν τη μετάδοση από τη βίλα τους στο Παρίσι και εμπαίζουν κακεντρεχώς τη νέα Βασίλισσα.66ΔυναμίτηςΤζούλιαν ΤζάρολντΠήτερ Μόργκαν4 Νοεμβρίου 2016Όταν η Μαργαρίτα και ο διαζευγμένος Τάουνσεντ ζητούν την άδεια της Ελισάβετ, για να ενωθούν με τα δεσμά του γάμου, η Βασίλισσα υπόσχεται την υποστήριξή της, ενώ ο Λάσσελς και η Βασιλομήτωρ την αποθαρρύνουν. Καθώς μία τοπική εφημερίδα δημοσιεύει ένα άρθρο σχετικό με τη σχέση τους, η Ελισάβετ αλλάζει γνώμη, αφότου μαθαίνει ότι η Πράξη περί Βασιλικών Γάμων του 1772 απαγορεύει στη Μαργαρίτα να παντρευτεί χωρίς άδεια πριν γίνει 25 χρονών. Η Ελισάβετ και ο Φίλιππος παίρνουν τον Τάουνσεντ –ο οποίος πρόκειται να σταλεί στις Βρυξέλλες– μαζί τους σε μία περιοδεία στη Βόρεια Ιρλανδία· η δημοτικότητά του, όμως, προκαλεί τον Λάσσελς να προτείνει να σταλεί στις Βρυξέλλες νωρίτερα από την υποσχεθείσα ημερομηνία, προκαλώντας μεγάλη ρήξη μεταξύ των δύο αδερφών.77Η γνώση είναι δύναμηΜπέντζαμιν ΚάρονΠήτερ Μόργκαν4 Νοεμβρίου 2016Τον Αύγουστο του 1953, ο Τσώρτσιλ παρακαλεί για μία διεθνή σύνοδο κορυφής με τον Αμερικανό Πρόεδρο Ντουάιτ Ντ. Αϊζενχάουερ προς απάντηση στη Σοβιετική Ένωση, η οποία δοκιμάζει το πρώτο της θερμοπυρηνικό όπλο. Την τελευταία στιγμή, ο Τσόρτσιλ πέφτει θύμα εγκεφαλικού, το οποίο αναστέλλει την ικανότητά του να κυβερνήσει και προτρέπει τον Συντηρητικό Λόρδο Σώλσμπερυ να προσπαθήσει να κρατήσει την ασθένειά του κρυφή. Εν τω μεταξύ, η Ελισάβετ σκέπτεται αν θα αντικαταστήσει τον συνταξιοδοτημένο Λάσσελς με τον ανώτερο αναπληρωτή, τον Μάικλ Αντήν, ή με την προτιμώμενη επιλογή της, τον Μάρτιν Τσάρτερις. Αργότερα, ενασχολεί έναν ιδιωτικό δάσκαλο, για να βελτιώσει τη γνώση της για τις επιστήμες, η οποία τη βοηθά να πάρει αρκετό κουράγιο, για να επιπλήξει τον Τσώρτσιλ και τον Σώλσμπερυ για τα ψέματα που της είπαν.88Περηφάνια και χαράΦίλιπ ΜάρτινΠήτερ Μόργκαν4 Νοεμβρίου 2016Με την Ελισάβετ και τον Φίλιππο σε μία αγχωτική περιοδεία στην Κοινοπολιτεία, η Μαργαρίτα αναλαμβάνει περισσότερα βασιλικά καθήκοντα και η Βασιλομήτωρ πηγαίνει στη Σκωτία, για να αναλογιστεί τη νέα της θέση. Όσο βρίσκεται εκεί, αγοράζει ένα κάστρο. Εν τω μεταξύ, ο Φίλιππος απογοητεύεται με την Ελισάβετ, η οποία τον χρησιμοποιεί ως στήριγμα, και το ζευγάρι έχει έντονη διαφωνία, η οποία καταγράφεται από φωτογράφους. Ενώ η Ελισάβετ πείθει τους φωτογράφους να παραδώσουν την εγγραφή, αυτή και ο Φίλιππος παραμένουν ανίκανοι να διαλύσουν τη διαφωνία, αλλά πρέπει να προσποιούνται ότι έχουν μία σταθερή σχέση για το δημόσιο συμφέρον. Ο Τσώρτσιλ επισκέπτεται τη Μαργαρίτα και, αφού της εξηγεί ότι ο κόσμος δεν θέλει κάποιον με πάθος ή προσωπικότητα, της λέει ότι δεν θα αναλάβει πλέον άλλα βασιλικά καθήκοντα.99ΔολοφόνοιΜπέντζαμιν ΚάρονΠήτερ Μόργκαν4 Νοεμβρίου 2016Ο Φίλιππος αρχίζει να περνά περισσότερο χρόνο μακριά από το σπίτι, ενώ η Ελισάβετ αρχίζει να περνά χρόνο με τον διευθυντή ιπποδρόμου και φίλο της, τον Λόρδο Πόρτσεστερ («Πόρτσι»). Η ένταση κλιμακώνεται, αφότου η Ελισάβετ έχει θέσει σε άμεση γραμμή τον Πόρτσι να καλέσει το Παλάτι του Μπάκιγχαμ, και κορυφώνεται με θερμή αναμέτρηση. Η Ελισάβετ αργότερα λέει στον Φίλιππο ότι είναι ο μόνος άνδρας που αγάπησε ποτέ, γεγονός που απογοήτευσε πολλούς άλλους. Αυτός, με τη σειρά του, ψελλίζει σιωπηλά μία συγγνώμη, όταν αυτή πραγματοποιεί μία συγκινητική ομιλία στο δείπνο των 80ών γενεθλίων του Τσώρτσιλ. Ως μέρος των εορτασμών, ο σύγχρονος καλλιτέχνης Γκρέιαμ Σάδερλαντ ζωγραφίζει ένα πορτρέτο του Τσώρτσιλ ως δώρο γενεθλίων εκ μέρους του Κοινοβουλίου. Ωστόσο, ο Πρωθυπουργός μισεί την ακρίβεια του πορτρέτου και, μετά από θερμή αναμέτρηση με τον Σάδερλαντ, παραδέχεται τον πόνο του σε ό,τι του έχουν κάνει τα γηρατειά. Ο Τσώρτσιλ αποφασίζει να παραιτηθεί από Πρωθυπουργός και ζητεί τον Ήντεν να τον αντικαταστήσει. Το πορτρέτο αργότερα καταστρέφεται υπό τις οδηγίες της Κλέμενταϊν.1010ΜεγαλοπρέπειαΦίλιπ ΜάρτινΠήτερ Μόργκαν4 Νοεμβρίου 2016Το 1955, η Ελισάβετ βρίσκει τον εαυτό της διχασμένο, όταν ο κόσμος εγκρίνει –αλλά οι αξιωματούχοι από το Κοινοβούλιο και η Εκκλησία της Αγγλίας αποδοκιμάζουν– τη σχέση της Μαργαρίτας με τον Τάουνσεντ. Καθώς η Ελισάβετ προσπαθεί να μεταπείσει τη Μαργαρίτα για τη σχέση, η Βασιλομήτωρ παραπονιέται για την αυταρχική συμπεριφορά του Φίλιππου προς τον Κάρολο. Στην πρόταση του Λάσσελς και της Βασιλομήτορος, η Ελισάβετ ζητά από τον Φίλιππο να εγκαινιάσει τους Θερινούς Ολυμπιακούς Αγώνες στη Μελβούρνη, για να μπορέσει να προσαρμόσει τη ζωή του κάτω από τη σκιά της. Μία πεντάμηνη βασιλική περιοδεία στο προσφάτως παραδοθέν βασιλικό γιοτ Μπριτάννια προστίθεται αργότερα στο δρομολόγιο του Φίλιππου, για την οποία αργότερα η Ελισάβετ απαντά δηλώνοντας ότι πρέπει να είναι ευγνώμων σε όλους όσοι τον βοηθούν να βρει έναν δημόσιο ρόλο. Εν τω μεταξύ, ο Ήντεν αντικαθιστά τον Τσώρτσιλ ως Πρωθυπουργός και αρχίζει να παγιδεύεται σε μία κλιμακούμενη διαμάχη με τον Αιγύπτιο πρόεδρο Γκαμάλ Άμπντελ Νάσσερ για τα δικαιώματα στο κανάλι του Σουέζ.

Κύκλος 2
Αριθμός συνολικάΑριθμός στον κύκλοΤίτλοςΣκηνοθεσίαΣενάριοΑρχική ημερομηνία κυκλοφορίας111Ατυχές συμβάνΦίλιπ ΜάρτινΠήτερ Μόργκαν8 Δεκεμβρίου 2017Τον Φεβρουάριο του 1957, η Ελισάβετ και ο Φίλιππος συζητούν για την κατάσταση του γάμου τους, όσο βρίσκονται στο γιοτ της Αυτού Μεγαλειότητας Μπριτάννια στη Λισαβόνα, με τους δύο να αναγνωρίζουν ότι το διαζύγιο δεν είναι επιλογή. Πέντε μήνες νωρίτερα, καθώς ο Φίλιππος προετοιμαζόταν να επιβιβαστεί για τη βασιλική περιοδεία, η Ελισάβετ πείθεται ότι αυτός έχει εξωσυζυγική σχέση, αφού βρήκε μία φωτογραφία της διαπρεπούς Ρωσίδας μπαλαρίνας Γκαλίνα Ουλάνοβα μέσα στον χαρτοφύλακά του. Στον αριθμό 10 της Ντάουνινγκ Στριτ, ο Καγκελάριος του Θησαυροφυλακίου, ο Χάρολντ Μακμίλλαν, αμφισβητεί τη λύση του Ήντεν για την εξαγορά του καναλιού του Σουέζ από την Αίγυπτο, αλλά τελικά συμφωνεί για στρατιωτική παρέμβαση. Ο θείος του Φίλιππου, ο λόρδος Μαουντμπάττεν, προειδοποιεί την Ελισάβετ για το σχέδιο, το οποίο μοιράζεται με τον Ήντεν, αφότου μαθαίνει ότι το Ισραήλ έχει εισβάλει στη Χερσόνησο του Σινά. Ο Ήντεν αποκαλύπτει ότι η σχεδιασμένη εισβολή είναι μέρος μιας μυστικής συμφωνίας μεταξύ των κυβερνήσεων του Ισραήλ, της Γαλλίας και της Βρετανίας, προκειμένου να επανακτήσουν το κανάλι χωρίς την έγκριση από το Κοινοβούλιο ή τα Ηνωμένα Έθνη. Η Ελισάβετ δίνει την υποστήριξή της και πηγαίνει να δει την Ουλάνοβα σε παράσταση, ενώ οι βρετανικές δυνάμεις ξεκινούν τη μετάβαση στην Αίγυπτο.122Παρέα κυρίωνΦίλιπ ΜάρτινΠήτερ Μόργκαν8 Δεκεμβρίου 2017Τον Δεκέμβριο του 1956, ο Ήντεν αποσύρει τις βρετανικές δυνάμεις από την Αίγυπτο ακολουθώντας διεθνής πολιτική πίεση, προτού πάει διακοπές στην Τζαμάικα, για να ανακτήσει την υγεία του. Εν τω μεταξύ, ο Φίλιππος συνεχίζει τη βασιλική περιοδεία του, έχοντας στιγματιστεί από μία συνέντευξη την οποία εγκαταλείπει, όταν η δημοσιογράφος τού κάνει στενάχωρες ερωτήσεις σχετικές με την ιστορία της οικογένειάς του. Τα Χριστούγεννα, ο Φίλιππος κάνει μία ραδιοφωνική εκπομπή, παρακινώντας την Ελισάβετ να τον ενημερώσει –ως μέρος του χριστουγεννιάτικου μηνύματός της– ότι η οικογένειά του τον περιμένει, κάνοντάς τον να ανυπομονεί να επιστρέψει στο σπίτι, σε έναν ευτυχέστερο γάμο. Ταυτόχρονα, η Αϊλήν, η σύζυγος του ιδιωτικού γραμματέα του Φίλιππου, Μάικλ Πάρκερ, ξεκινά τις διαδικασίες του διαζυγίου εξαιτίας των απιστιών του συζύγου της, συμπεριλαμβανομένων μιας με μία σερβιτόρα που δουλεύει στη λέσχη μεσημεριανού γεύματος του Φίλιππου. Ο βοηθός του ιδιωτικού γραμματέα της Ελισάβετ, ο Μάρτιν Τσάρτερις, προειδοποιεί τον Αντήν ότι αυτό θα μπορούσε να προκαλέσει τον Τύπο να αρχίσει να αναρωτιέται για τον ίδιο τον γάμο της Ελισάβετ και του Φίλιππου.133ΛισαβόναΦίλιπ ΜάρτινΠήτερ Μόργκαν8 Δεκεμβρίου 2017Ο Ήντεν επιστρέφει από την Τζαμάικα και βρίσκεται ζορισμένος από το Υπουργικό Συμβούλιο και το Συντηρητικό Κόμμα της Ντάουνινγκ Στριτ· το τελευταίο τον κατηγορεί για την Κρίση του Σουέζ. Καθώς ο Μακμίλλαν γίνεται Πρωθυπουργός, ο Αντήν επιστρατεύει τον συνταξιοδοτημένο Λάσσελς να αλλάξει τη γνώμη της Αϊλήν για το διαζύγιο. Όταν αυτός αποτυγχάνει, και η Ελισάβετ, ο Φίλιππος και ο Πάρκερ μαθαίνουν την απόφαση, η Ελισάβετ προσπαθεί να την πείσει να αναβάλλει την ανακοίνωση, αλλά αυτή αρνείται αγενώς. Η ιστορία γίνεται δημόσια, προτρέποντας τον Φίλιππο να αναγκάσει τον Πάρκερ να παραιτηθεί. Η Ελισάβετ κανονίζει την επιστροφή του Φίλιππου πριν τη συνάντηση στη Μπριτάννια, στη Λισαβόνα, όπου συζητούν ξανά για τον γάμο τους. Ο Φίλιππος λέει ότι αγανακτεί με το γεγονός ότι ο γιος του υπερέχει από τον ίδιο, και χρειάζεται περισσότερο σεβασμό από το προσωπικό της αυλής και του παλατιού. Στις 22 Φεβρουαρίου του 1957, ο Φίλιππος χρίζεται Πρίγκιπας και γίνεται «Η Αυτού Βασιλική Υψηλότητα Πρίγκιπας Φίλιππος, Δούκας του Εδιμβούργου».144ΒηρύλλιοΜπέντζαμιν ΚάρονΈιμυ Τζένκινς και Πήτερ Μόργκαν8 Δεκεμβρίου 2017Λίγο πριν τα γενέθλιά της, η Μαργαρίτα δέχεται μία πρόταση γάμου από τον φίλο της, τον Μπίλλυ Ουάλλας. Διαλύει τον αρραβώνα –όταν τον βρίσκει μεθυσμένο και αναρρώνοντας από μία μονομαχία– τη νύχτα της επικείμενης ανακοίνωσης, κατά τη διάρκεια της εορταστικής δεξίωσης προς τιμήν της δέκατης επετείου του γάμου της Ελισάβετ και του Φίλιππου. Αργότερα, συναντά τον φωτογράφο Άντονυ Άρμστρονγκ–Τζόουνς σε ένα πάρτι δείπνου και γοητεύεται από αυτόν. Αυτός την προσκαλεί στο στούντιό του για μία συνάντηση. Έχοντας βαρεθεί με τις παραδοσιακές γαμήλιες εικόνες, η Μαργαρίτα δίνει μία από τις φωτογραφίες, στην οποία υποτίθεται ότι είναι γυμνή, στις εφημερίδες. Την επόμενη ημέρα, η φωτογραφία δημοσιεύεται, εκπλήσσοντας την Ελισάβετ και την υπόλοιπη Βασιλική Οικογένεια. Η σύζυγος του Μακμίλλαν, Ντόροθυ, του λέει ότι θα δώσει τέλος στη μακρά σχέση της, αλλά ο Μακμίλλαν την ακούει τυχαία να μιλά στον εραστή της, στο τηλέφωνο, δηλώνοντας τα αντίθετα.155ΜαριονέτεςΦίλιπα ΛόουθορπΠήτερ Μόργκαν8 Δεκεμβρίου 2017Ο Λόρδος Ώλτριναμ, ένας ασήμαντος ευγενής και συντάκτης περιοδικού, σπινθηροβολεί συνταγματική κρίση μετά τη συγγραφή ενός άρθρου που κριτικάρει την Ελισάβετ. Το κείμενο γράφηκε, αφότου ο ίδιος είχε ακούσει μία ραδιοφωνική εκπομπή μιας ιδιαιτέρως μονότονης ομιλίας της –γραμμένης από τους βοηθούς της– για τους εργαζόμενους σε ένα εργοστάσιο αυτοκινήτων. Ενώ και οι τοπικές εφημερίδες και το ευρύ κοινό είναι αρχικά εναντίον του, τον στηρίζουν μετά την εμφάνισή του στην τηλεόραση και τη φιλονικία του για το γεγονός ότι η Βρετανία πρέπει να προσαρμοστεί στη μεταπολεμική και τη μετά την κρίση του Σουέζ κοινωνία. Ο Μακμίλλαν υπενθυμίζει στην Ελισάβετ την τάση των εθνών να καταλύουν τις μοναρχίες τους, παρακινώντας την να συναντηθεί με τον Ώλτριναμ κρυφά. Αυτή αργότερα εφαρμόζει δύο από τις προτάσεις του: να μεταδοθεί τηλεοπτικώς το βασιλικό χριστουγεννιάτικο μήνυμα του 1957 και να επεκταθεί το debutante ball για μερικές από τις υπηκόους της. Έξι μήνες αργότερα, η Βασιλομήτωρ εκφράζει αμηχανία για την αργή απώλεια του κύρους της μοναρχίας, κατά τη διάρκεια φιλοξενίας ενός πάρτι κήπου.166ΠαρελθόνΦίλιπα ΛόουθορπΠήτερ Μόργκαν8 Δεκεμβρίου 2017Το 1945 στη Γερμανία, ένας Γερμανός αξιωματικός καθοδηγεί Αμερικανούς στρατιώτες σε ένα κιβώτιο που περιέχει άκρως απόρρητα διπλωματικά έγγραφα. Μετά την ανακάλυψη ότι αυτά περιέχουν πληροφορίες σχετικές με μέλος της οικογένειας Ουίνδσορ, ο Τσώρτσιλ ενημερώνει τον βασιλιά Γεώργιο και καλείται να εξασφαλίσει ότι τα έγγραφα δεν θα δημοσιευθούν ποτέ. Το 1958, λίγο πριν τη συνάντηση με τον Αμερικανό ευαγγελιστή Μπίλλυ Γκρέιαμ, η Ελισάβετ λαμβάνει ένα γράμμα από τον Δούκα του Ουίνδσορ, ο οποίος ζητά άδεια, για να εισέλθει εκ νέου στο Ηνωμένο Βασίλειο, προκειμένου να βρει εργασία. Αυτή συμφωνεί και αυτός αρχίζει να πείθει πρώην συκοφάντες να στηρίξουν την επιστροφή του. Όταν οι ιστορικοί ξετρυπώνουν τα έγγραφα, αναδιοργανωμένα και τιτλοφορούμενα ως Έγγραφα του Μάρμπουργκ, ο Μακμίλαν φέρνει το θέμα ενώπιον της Ελισάβετ. Αυτός και η Βασιλομήτωρ εξηγούν ότι ένας τόμος, τον οποίο οι Ηνωμένες Πολιτείες θέλουν δημοσιευμένο, αφορά στη μυστική σχέση του Δούκα του Ουίνδσορ με την Υψηλή Διοίκηση των Ναζί. Ύστερα από μία συνάντηση με τον Δούκα του Ουίνδσορ που δεν εξελίσσεται όπως αναμενόταν, η Ελισάβετ ζητά από τον Λάσσελς συμβουλή και μαθαίνει ότι το εύρος της σχέσης ήταν ακόμη χειρότερο από αυτό που ήξερε. Προτού ζητήσει πνευματική συμβουλή από τον Αιδεσιμότατο Γκρέιαμ, εξορίζει τον Δούκα του Ουίνδσορ για προδοσία της χώρας του και δίνει άδεια να δημοσιευθεί ο τόμος.177ΓάμοςΜπέντζαμιν ΚάρονΠήτερ Μόργκαν8 Δεκεμβρίου 2017Αφότου μαθαίνει ότι ο Τάουνσεντ αρραβωνιάζεται μία πολύ νεαρότερη γυναίκα, η Μαργαρίτα ανταποδίδει πιέζοντας τον Άρμστρονγκ–Τζόουνς για πρόταση γάμου. Επειδή η Ελισάβετ είναι έγκυος, το πρωτόκολλο την εμποδίζει από την ανακοίνωση του αρραβώνα. Ο Αντήν και ο Λάσσελς ενημερώνουν την Ελισάβετ ότι ο Άρμστρονγκ–Τζόουνς συμμετέχει μέχρι σήμερα σε σεξουαλικές σχέσεις με άλλες γυναίκες και επίσης με τον καλύτερό του φίλο και τη σύζυγό του, η οποία είναι έγκυος, και πιθανώς είναι παιδί του Άρμστρονγκ. Η Ελισάβετ γεννά τον πρίγκιπα Ανδρέα. Αποφασίζει να μην πει στη Μαργαρίτα τις σεξουαλικές δραστηριότητες του Άρμστρονγκ–Τζόουνς. Η Μαργαρίτα και ο Άρμστρονγκ–Τζόουνς ενώνονται με τα δεσμά του γάμου στο Αββαείο του Ουέστμινστερ.188Αγαπητή κα ΚένεντιΣτίβεν ΝτάλντριΠήτερ Μόργκαν8 Δεκεμβρίου 2017Η Ελισάβετ προσκαλεί τον προσφάτως συστημένο Αμερικανό πρόεδρο Τζον Φ. Κέννεντυ και τη σύζυγό του Τζάκι στο Παλάτι του Μπάκιγχαμ για δείπνο. Η Βασίλισσα βρίσκει κοινά σημεία με την Πρώτη Κυρία, και προς έκπληξή της ενοχλείται στο άκουσμα ότι η Τζάκι έχει προσβάλει τόσο την ίδια όσο και το Παλάτι σε ένα πάρτυ. Αισθανόμενη αμφισβήτηση, ταξιδεύει στην Γκάνα, για να συναντήσει τον πρόεδρο Κβάμε Νκρούμαχ, του οποίου η σχέση με τη Σοβιετική Ένωση ανησυχεί τον Μακμίλλαν. Η Ελισάβετ τον πείθει να κόψει τους δεσμούς με τη Σοβιετική Ένωση και να ευθυγραμμιστεί εκ νέου με το Ηνωμένο Βασίλειο, σε αντάλλαγμα να συμφωνήσει να χορέψει φόξτροτ μαζί του. Αργότερα, η Τζάκι κάνει μία απροσδόκητη επίσκεψη στο Ηνωμένο Βασίλειο και κάθεται μαζί με την Ελισάβετ στο Κάστρο του Ουίνδσορ, όπου απολογείται για την προσβολή εναντίον της, εξηγώντας ότι ήταν υπό την επήρεια «ουσιών». Η Ελισάβετ αργότερα εκμυστηρεύεται στον Φίλιππο, ρωτώντας τον αν έπρεπε να είχε απαντήσει με έναν πιο προσωπικό τρόπο. Ο πρόεδρος Κέννεντυ δολοφονείται και η Ελισάβετ κανονίζει να τηρηθεί για μία εβδομάδα πένθος. Επίσης, στέλνει στην Τζάκι ένα προσωπικό γράμμα συμπάθειας.199ΟικογενειάρχηςΣτίβεν ΝτάλντριΤομ Εντζ και Πήτερ Μόργκαν8 Δεκεμβρίου 2017Με επιμονή του Φίλιππου, ο Κάρολος στέλνεται στο σχολείο Γκόρντονστουν. Η Ελισάβετ και ο λόρδος Μαουντμπάττεν, οι οποίοι αντιτίθενται στην ιδέα, προτείνουν το Κολλέγιο Ήτον και ο Φίλιππος χρησιμοποιεί τη συμφωνία του με την Ελισάβετ, για να την αναγκάσει να τον υποστηρίξει. Καθώς πηγαίνει τον Κάρολο στη Σκωτία, ο Φίλιππος ανακαλεί τα χρόνια του στο σχολείο, όταν τιμωρήθηκε για έναν τσακωμό με το να είναι υποχρεωμένος να κτίσει την μπροστινή πύλη του σχολείου στη διάρκεια των χειμερινών διακοπών και όταν η αγαπημένη του αδερφή, Καικιλία, και η οικογένειά της πέθαναν σε αεροπορικό δυστύχημα, για το οποίο ο πατέρας του,  Ανδρέας, τον κατηγόρησε. Ο Κάρολος αρχίζει να δυσανασχετεί με το αυστηρό πρόγραμμα σπουδών του Γκόρντονστουν και, όταν εξαφανίζεται κατά τη διάρκεια του αγώνα Γκόρντονστουν, βρίσκεται από τον επιβλέποντα να κλαίει. Ο Φίλιππος επιπλήττει τον Κάρολο, επειδή είναι «φοβερά αδύναμος».2010Άνδρας μυστήριοΜπέντζαμιν ΚάρονΠήτερ Μόργκαν8 Δεκεμβρίου 2017Το 1963, η κυβέρνηση ρίχνεται στο χάος από μία παράνομη σχέση ανάμεσα στον Υπουργό Πολέμου Τζον Προφιούμο και το μοντέλο Κριστίν Κήλερ, η οποία γίνεται βούκινο. Όταν τα μέσα ενημέρωσης αρχίζουν να σκέπτονται για τον «άνδρα μυστήριο» που φαίνεται σε μία φωτογραφία ληφθείσα σε ένα πάρτι διοργανωμένο από τον Λονδρέζο οστεοπαθητικό Στήβεν Ουώρντ –ο οποίος κατηγορείται για αδικήματα ανηθικότητας–, η Μαργαρίτα και ο Τόνι παρατηρούν τις ομοιότητες με τον Φίλιππο. Ο Ουώρντ αυτοκτονεί και η αστυνομία βρίσκει ένα σχεδιασμένο με το χέρι πορτρέτο του Φίλιππου ανάμεσα στα υπάρχοντά του. Ο Μακμίλλαν, όντας σε αμηχανία, παραιτείται, και τον διαδέχεται ο Άλεκ Ντάγκλας-Χιουμ, του οποίου ο διορισμός είναι αμφιλεγόμενος εξαιτίας της σχέσης του με τη Βασιλική Οικογένεια. Η Ελισάβετ ρωτά τον Φίλιππο αν είναι αυτός ο μυστηριώδης άνδρας, και τον αντικρίζει κρατώντας τη φωτογραφία της Ουλάνοβα. Ο Φίλιππος παραδέχεται τη σε μικρό βαθμό γνωριμία του με τον Ουώρντ, όταν είχε επισκεφθεί την κλινική του το προηγούμενο έτος, μετά τον τραυματισμό του λαιμού του. Αρνείται ότι συμμετείχε σε σαββατοκυριακάτικο πάρτι του Ουώρντ και επαναβεβαιώνει την αγάπη και την υποστήριξή του για την Ελισάβετ. Η Ελισάβετ γεννά το τέταρτο παιδί της, πρίγκηπα Εδουάρδο.

Παραγωγή
Ανάπτυξη
Ο Πήτερ Μόργκαν, ο οποίος έγραψε την ταινία, του 2006, Η Βασίλισσα και το θεατρικό έργο, του 2013, The Audience, είναι ο κύριος σεναριογράφος του Στέμματος. Οι σκηνοθέτες της τηλεοπτικής σειράς, οι οποίοι επίσης συμμετείχαν στο στάδιο της παραγωγής, είναι οι Στήβεν Ντάλντρυ, Φίλιπ Μάρτιν, Τζούλιαν Τζάρολντ και Μπέντζαμιν Κάρον. Ο πρώτος κύκλος των 10 επεισοδίων ήταν το πιο ακριβό δράμα που παρήχθη από το Netflix και την Left Bank Pictures μέχρι σήμερα, το οποίο κοστίζει τουλάχιστον 100 εκατομμύρια στερλίνες. Ένας δεύτερος κύκλος επιφορτίστηκε, με τη σειρά να προορίζεται να καλύψει 60 επεισόδια σε έξι κύκλους. Από τον Οκτώβριο του 2017, η «πρώιμη» παραγωγή είχε ξεκινήσει έναν αναμενόμενο τρίτο και τέταρτο κύκλο, και μέχρι τον επόμενο Ιανουάριο το Netflix επιβεβαίωσε ότι η σειρά είχε ανανεωθεί για τρίτο και τέταρτο κύκλο.

Κάστινγκ
Από τον Νοέμβριο του 2014, η Κλαιρ Φόυ είχε αρχίσει διαπραγματεύσεις, για να απεικονίσει τη Βασίλισσα Ελισάβετ Β΄ στη σειρά. Από τον Μάιο του 2015, η Βανέσσα Κίρμπυ ήταν σε διαπραγματεύσεις, για να απεικονίσει την Πριγκίπισσα Μαργαρίτα. Τον Ιούνιο του 2015, ο Τζον Λίθγκοου επιλέχθηκε από κάστινγκ για τον ρόλο του Ουίνστον Τσώρτσιλ και ο Ματ Σμιθ για τον ρόλο του Πρίγκιπα Φίλιππου· η Φόυ εγκρίθηκε για τον ρόλο της Βασίλισσας Ελισάβετ Β΄. Επίσης, στους πρωταγωνιστές του πρώτου κύκλου ήταν οι Βικτόρια Χάμιλτον, Τζάρεντ Χάρρις και Αϊλήν Άτκινς.

Οι παραγωγοί της Left Bank Pictures διαπίστωσαν ότι ο Σμιθ πληρώθηκε περισσότερο από τη Φόυ στους πρώτους δύο κύκλους, εν μέρει εξαιτίας της φήμης του από το Doctor Who. Αυτή η πληροφορία άνοιξε συζήτηση για το μισθολογικό χάσμα των φύλων, συμπεριλαμβανομένης της δημιουργίας μιας αναφοράς που ζητά από τον Σμιθ να δωρήσει τη διαφορά του μισθού του με της Φόυ στο Νομικό Ταμείο Προστασίας της Time's Up. Η Left Bank Pictures αργότερα ζήτησε συγγνώμη στη Φόυ και τον Σμιθ που τους έβαλε «στο κέντρο μιας θύελλας των μέσων ενημέρωσης... χωρίς κανένα δικό τους λάθος». Η Left Bank Pictures, επίσης, διευκρίνισε ότι αυτοί «είναι υπεύθυνοι για τους προϋπολογισμούς και τους μισθούς: οι ηθοποιοί δεν είναι ενήμεροι για το ποιος παίρνει τι και δεν μπορούν να είναι προσωπικά υπεύθυνοι για τη μισθοδοσία των συναδέλφων τους». Πρόσθεσαν ότι υποστηρίζουν «την προώθηση της ισότητας των φύλων στον κινηματογράφο και την τηλεόραση και ήταν πρόθυμοι να μιλήσουν στη βρετανική καμπάνια Time's Up και ήδη μιλούσαν στην Era 50:50, μία ομάδα που προωθεί την ισότητα των φύλων στην οθόνη και τη σκηνή». Η Σουζάν Μάκι, διευθύντρια του δημιουργικού τμήματος της Left Bank Pictures, επεσήμανε ότι προχωρώντας μπροστά κανένας άλλος ηθοποιός δεν θα πληρώνεται περισσότερο από την ηθοποιό που απεικονίζει τη Βασίλισσα. Όσον αφορά στη διαμάχη, η Φόυ ήταν «όχι (έκπληκτη για το ενδιαφέρον της υπόθεσης) με την έννοια ότι ήταν ένα δράμα με γυναίκα πρωταγωνίστρια. Δεν εκπλήσσομαι που οι άνθρωποι είδαν (την υπόθεση) και είπαν “Ω, αυτό είναι λίγο περίεργο”. Όμως, ξέρω ότι ο Ματ αισθάνεται το ίδιο με εμένα, ότι δηλαδή είναι αλλόκοτο να βρίσκεσαι στο κέντρο (μιας υπόθεσης), πράγμα που δεν το ζήτησες ιδιαίτερα». Ο Σμιθ επεσήμανε ότι υποστήριξε τη Φόυ και ήταν «ευχαριστημένος που επιλύθηκε το θέμα και (οι παραγωγοί) έκαναν αλλαγές για αυτό, γιατί αυτό έπρεπε να συμβεί». Το Hollywood Reporter διαπίστωσε ότι ήταν ασαφές το γεγονός για το οποίο ο Σμιθ αναφερόταν σχετικά με την κατάσταση που έχει επιλυθεί και αλλάξει, μιας και το Netflix και η Left Bank Pictures δεν είχαν σχολιάσει το θέμα περαιτέρω.

Οι παραγωγοί θα διαλέξουν ξανά μέσω κάστινγκ μερικούς ρόλους με μεγαλύτερους ηθοποιούς ανά δύο κύκλους, καθώς το χρονοδιάγραμμα προχωρά μπροστά και οι χαρακτήρες μεγαλώνουν ηλικιακά. Τον Οκτώβριο του 2017, η Ολίβια Κόλμαν επιλέχθηκε από κάστινγκ για τον ρόλο της Βασίλισσας Ελισάβετ Β΄ για τον τρίτο και τέταρτο κύκλο. Από τον Ιανουάριο του 2018, η Έλενα Μπόναμ Κάρτερ και ο Πωλ Μπέττανυ ήταν σε διαπραγματεύσεις, για να απεικονίσουν τον ρόλο της Πριγκίπισσας Μαργαρίτας και του Πρίγκιπα Φίλιππου, αντίστοιχα, για τους ίδιους κύκλους. Ωστόσο, μέχρι το τέλος του μήνα ο Μπέττανυ αναγκάστηκε να αποσυρθεί εξαιτίας της χρονικής δέσμευσης που απαιτείται. Από το τέλος Μαρτίου του 2018, ο Τομπάιας Μένζις επιλέχθηκε από κάστινγκ για τον ρόλο του Πρίγκιπα Φίλιππου για τον τρίτο και τέταρτο κύκλο. Στις αρχές Μαΐου του 2018, επιβεβαιώθηκε ότι η Μπόναμ Κάρτερ έχει επιλεγεί από κάστινγκ· παραπλεύρως, ο Τζέισον Ουώτκινς στον ρόλο του Πρωθυπουργού Χάρολντ Ουίλσον. Τον επόμενο μήνα, ο Μπεν Ντάνιελς επιλέχθηκε από κάστινγκ για τον ρόλο του Άντονυ Άρμστρονγκ–Τζόουνς για τον τρίτο κύκλο, μαζί με την Έριν Ντόχερτυ να συμμετέχει στη σειρά ως Πριγκίπισσα Άννα. Έναν μήνα αργότερα, ο Τζος Ο΄ Κόννορ και η Μάριον Μπέιλυ επιλέχθηκαν από κάστινγκ για τους ρόλους του Πρίγκιπα Κάρολου και της Βασιλομήτορος, αντίστοιχα, για τον τρίτο και τέταρτο κύκλο. Τον Οκτώβριο του 2018, η Έμεραλντ Φέννελ επιλέχθηκε από κάστινγκ για τον ρόλο της Καμίλλα Σαντ. Τον Ιανουάριο του 2019, η Τζίλιαν Άντερσον επιλέχθηκε από κάστινγκ για τον ρόλο της Μάργκαρετ Θάτσερ για τον τέταρτο κύκλο.

Κινηματογράφηση
Το εκτιμηθέν 25% του πρώτου κύκλου κινηματογραφήθηκε στο στούντιο Έλστρυ, στο Μπόραμγουντ του Χερτφορντσάιρ, με το υπόλοιπο ποσοστό να έχει κινηματογραφηθεί σε τοποθεσίες, συνολικά σε 152 ημέρες. Σετ για ιδιωτικές συνοικίες, το εσωτερικό ενός ιδιωτικού τζετ, το δωμάτιο του υπουργικού συμβουλίου και το εξωτερικό της Ντάουνινγκ Στριτ 10 κατασκευάστηκαν στο στούντιο Έλστρυ, ενώ ο Οίκος Λάνκαστερ, το Πάρκο Ράταμ και ο Οίκος Ουίλτον χρησιμοποιήθηκαν, για να αντικαταστήσουν το Παλάτι του Μπάκιγχαμ. Ο Καθεδρικός Ναός του Ήλυ αντικατέστησε το Αββαείο του Ουέστμινστερ, ενώ τοποθεσίες στη Νότια Αφρική αντικαταστάθηκαν για την Κένυα. Επιπρόσθετες τοποθεσίες στο ΗΒ περιελάμβαναν το Παλάτι του Έλθαμ, το Βασιλικό Ναυτικό Κολέγιο, το Γκόλντσμιθ Χολ, το αεροδρόμιο Σόραμ, το κάστρο Νιου Σλέινς, το κάστρο Μπαλμόραλ, το Κρούντεν Μπέυι, το θέατρο Λίσιουμ, το πάρκο Λόζλυ, τον Οίκο Χάτφιλντ, το ιστορικό ναυπηγείο Τσάταμ, τον Καθεδρικό Ναό Σάουθγουορντ, τον Οίκο Αρντβερίκι, τον Οίκο Έγκλφιλντ και το κτήμα Γκλένφεσυ. Η κινηματογράφηση του δεύτερου κύκλου ξεκίνησε στις αρχές Οκτωβρίου του 2016. Κάθε επεισόδιο των πρώτων δύο κύκλων γυρίστηκε για περίπου 22 ημέρες, με το καθένα να κοστίζει περίπου 5 εκατομμύρια στερλίνες (7 εκατομμύρια δολάρια ΗΠΑ), για να παραχθεί. Ο τρίτος κύκλος ξεκίνησε την κινηματογράφηση τον Ιούλιο του 2018, και θα κινηματογραφηθεί διαδοχικά με τον τέταρτο κύκλο.

Ιστορική ακρίβεια
Η Πέγκυ Νούναν της Wall Street Journal επεσήμανε εμφατικά την ιστορική ανακρίβεια της σειράς και διαπληκτίστηκε για «περισσότερη αλήθεια στην τέχνη και τη διασκέδαση».

Το σόου έχει ερμηνευθεί ως διαιώνιση της ιδέας ότι η Βασίλισσα και ο Πρωθυπουργός Τσώρτσιλ είχαν εξαναγκάσει την πριγκίπισσα Μαργαρίτα να εγκαταλείψει το σχέδιό της να παντρευτεί τον σμήναρχο Πήτερ Τάουνσεντ. Στη σειρά, η Βασίλισσα φαίνεται να λέει στην αδελφή της ότι, εάν παντρευτεί τον Τάουνσεντ, δεν θα είναι εφεξής μέλος της οικογένειας εξαιτίας της Πράξης περί Βασιλικών Γάμων του 1772. Ακόμη, υπάρχει σαφής απόδειξη ότι στην πραγματικότητα έχουν γίνει προσπάθειες, για να εμποδίσουν περαιτέρω αναβολή του γάμου, οι οποίες θα επέτρεπαν στην πριγκίπισσα Μαργαρίτα να διατηρήσει τον βασιλικό της τίτλο και το επίδομα του καταλόγου ευγενών, να παραμείνει στη χώρα, ακόμη και να συνεχίσει με τα δημόσια καθήκοντά της.

Η εκ νέου αναπαράσταση της αφαίρεσης του καρκινικού πνεύμονα του Βασιλιά, χειρουργημένος αρχικά από τον σερ Κλέμεντ Πρινς Τόμας, διερευνήθηκε και σχεδιάστηκε από τον Πάνκατζ Τσάντακ, ειδικό μεταμόσχευσης στο νοσοκομείο Γκάις, στο Λονδίνο. Ο Τσάντακ και η χειρουργική ομάδα του έγιναν επίσης μέρος της πραγματικής σκηνής. Το χειρουργικό μοντέλο του βασιλιά Γεωργίου ΣΤ΄ εδωρήθη στο Μουσείο Παθολογίας Γκόρντον για χρήση ως διδακτικό βοήθημα.

Παρά την επιβεβαίωση της ιστορικής ακρίβειας ότι η Βασίλισσα Ελισάβετ πράγματι καταδίκασε τον Δούκα του Ουίνδσορ μετά την ενημέρωσή της για τα Έγγραφα του Μάρμπουργκ, οι ιστορικοί έχουν δηλώσει ότι ο υπαινιγμός του επεισοδίου ότι ο Δούκας επιπλήθηκε από τη Βασιλική Οικογένεια κατά τη δημοσίευση είναι εσφαλμένος και ότι ο Δούκας παρέμεινε σε επαφή και οι δημόσιες εμφανίσεις του συνεχίστηκαν.

Η απεικόνιση της σχέσης με την Τζάκι Κέννεντυ έχει επικριθεί. Ο υπαινιγμός ότι η βασίλισσα Ελισάβετ επισκέφθηκε την Γκάνα, για να ανταγωνιστεί τη δημοτικότητα της Τζάκι Κέννεντυ, γελοιοποιήθηκε από τους κριτικούς. Κριτικές του επεισοδίου επεσήμαναν ότι αγνόησε πιο σημαντικά γεγονότα της επίσκεψης, όπως το γεγονός ότι η αδερφή της Κένεντι, Λη Μπούβιε, και ο σύζυγός της, πρίγκιπας Στανίσουαφ Άλμπρεχτ Ρατζίβιου εξαιρέθηκαν αρχικά από το κρατικό δείπνο εξαιτίας του ότι ήταν και οι δύο διαζευγμένοι, αλλά τελικά προσκλήθηκαν, ενώ η πριγκίπισσα Μαργαρίτα και η πριγκίπισσα Μαρίνα δεν παραβρέθηκαν, παρόλο που οι Κέννεντυ ήθελαν προφανώς να τις συναντήσουν.

Το σχολείο Γκόρντονστουν αποκρίθηκε στην αρνητική απεικόνισή του στον κύκλο 2, ισχυριζόμενο ότι στην πραγματικότητα η προσωπική ανατροφοδότηση του Πρίγκιπα Κάρολου στο σχολείο υπήρξε υπερβολικά θετική. Ο βασιλικός ιστορικός Χιούγκο Βίκερς είπε ότι το ίδιο επεισόδιο απεικόνισε ανακριβώς τον θάνατο της αδελφής του Φίλιππου σε αεροπορικό δυστύχημα όπως προέκυψε από τη δική του κακή συμπεριφορά στο Γκόρντονστουν, δηλώνοντας: «Με ξεπερνά πώς οι σοβαροί παραγωγοί ταινιών θα επιθυμούσαν να μετατρέψουν μία τόσο φοβερή τραγωδία σε σειρά επινοημένων σκηνών που δεν φέρουν καμία σχέση με την αλήθεια».

Κυκλοφορία
Τα πρώτα δύο επεισόδια της σειράς κυκλοφόρησαν με θεατρικό τρόπο στο Ηνωμένο Βασίλειο την 1 Νοεμβρίου του 2016. Ο πρώτος κύκλος κυκλοφόρησε παγκοσμίως στο σύνολό του στις 4 Νοεμβρίου του 2016. Ο δεύτερος κύκλος κυκλοφόρησε στις 8 Δεκεμβρίου του 2017. Ο τρίτος κύκλος κυκλοφόρησε στις 17 Νοεμβρίου 2019 και ο τέταρτος κυκλοφόρησε 15 Νοεμβρίου 2020.

Ο κύκλος 1 κυκλοφόρησε σε DVD και Blu–Ray στο Ηνωμένο Βασίλειο στις 16 Οκτωβρίου του 2017 και κυκλοφόρησε παγκοσμίως στις 7 Νοεμβρίου του 2017. Ο κύκλος 2 κυκλοφόρησε σε DVD και Blu–Ray στο Ηνωμένο Βασίλειο στις 22 Οκτωβρίου του 2018 και κυκλοφόρησε παγκοσμίως στις 13 Νοεμβρίου του 2018.

Αποδοχή
Κρίσεις
Κύκλος 1
Η ιστοσελίδα συλλογής κριτικών Rotten Tomatoes ανέφερε 89% αποδοχή για τον πρώτο κύκλο, βασισμένη σε 64 κριτικές, με μέση βαθμολογία 8,72/10. Η κριτική ομοφωνία της ιστοσελίδας επισημαίνει: «Δυνατές ερμηνείες και πολυτελής κινηματογράφηση κάνουν το Στέμμα μία πρώτης τάξεως παραγωγή, άξια του σπουδαίου θέματός της». Στο Metacritic, η σειρά συγκεντρώνει 81/100, βασισμένο σε 29 κριτικούς, υποδεικνύοντας «παγκόσμια αναγνώριση».

Η κριτικός τηλεόρασης του Guardian Λούσυ Μάνγκαν επαίνεσε τη σειρά και έγραψε ότι «το Netflix μπορεί να βεβαιωθεί ότι το ρίσκο των 100 εκατομμυρίων στερλινών έχει εξαργυρωθεί. Αυτή η πρώτη σειρά, σχετικά με το καλό παλιό βρετανικό φλέγμα από την αρχή μέχρι το τέλος, είναι το κορυφαίο επίτευγμα της υπηρεσίας μέχρι τώρα». Γράφοντας για την Daily Telegraph, ο Μπεν Λώρενς είπε: «Το Στέμμα είναι ο θρίαμβος των δημοσίων σχέσεων για τους Ουίνδσορ, ένα συμπονετικό επίτευγμα που τους εξανθρωπίζει με έναν τρόπο που ποτέ πριν δεν έχει γίνει ορατός. Είναι ένα πορτρέτο μιας αξιοσημείωτης οικογένειας, ένα ευφυές σχόλιο για τις επιδράσεις του συντάγματος στις προσωπικές τους ζωές και ένας συναρπαστικός απολογισμός της μεταπολεμικής Βρετανίας· όλα σε ένα». Η κύρια κριτικός τηλεόρασης Τζάκι Στίβεν της Mail on Sunday εγκωμίασε τη σειρά ως «άψογη» και επαίνεσε το «εξαίρετο γράψιμο και (την) υπέροχη δράση» της. Γράφοντας για την Boston Globe, ο Μάθιου Γκίλμπερτ επίσης επαίνεσε τη σειρά λέγοντας ότι αυτή «είναι απολύτως ελκυστική, πανέμορφα γυρισμένη, διαδραματίζεται όμορφα, (είναι) πλούσια σε ιστορικά γεγονότα της μεταπολεμικής Αγγλίας και σχεδιασμένη με αιχμηρή ματιά για ψυχολογική απόχρωση». Η Βίκυ Χάιμαν της Star–Ledger την περιέγραψε ως «πολυτελή, μεγαλοπρεπή αλλά ποτέ ανιαρή». Η Γκουέν Ίχνατ της A.V. Club είπε ότι προσθέτει «μία κινηματογραφική ποιότητα στον πολύπλοκο και περίπλοκο χρόνο για μία οικεία οικογένεια. Οι εκτελεστές και οι δημιουργοί είναι φαινομενικά ανήσυχοι για το έργο».

Η κριτικός της Wall Street Journal Ντόροθυ Ραμπινόβιτς είπε: «Σκοπεύουμε να δούμε σαφώς τον Δούκα (του Ουίνδσορ) ως έναν σπάταλο άνθρωπο με καρδιά. Δεν είναι αρκετά μακριά (από την αλήθεια) –ο κ. Τζέννινγκς είναι πάρα πολύ πειστικός ως ένας άδειος συναισθηματικά αγύρτης–, αλλά είναι ένα ήσσον ελάττωμα σε αυτό το εξαιρετικά διατηρημένο έργο». Ο Ρόμπερτ Λόιντ γράφοντας για την Los Angeles Times είπε: «Ως τηλεόραση είναι εξαιρετική – όμορφα ανεβασμένη, συγκινητικά γυρισμένη και μόνο ήπια μελοδραματική». Ο Χανκ Στουέβερ της Washington Post, επίσης, έκρινε τη σειρά θετικά: «Τμήματα του Στέμματος είναι πιο λαμπρά από μόνα τους από ό,τι είναι αυτά ως σειρά, που ελήφθησαν ως συντομότερες, προσεκτικά εστιασμένες ταινίες». Ο Νιλ Γκενσλίγκερ της New York Times είπε: «Αυτή είναι μία προσεγμένη σειρά που παραμένει πάνω στον θάνατο αντί να τον χρησιμοποιήσει για προκαλέσει έκπληξη: ο ίδιος που βρίσκει τις γραμμές πλοκή της σε μικρούς αγώνες εξουσίας παρά σε φρικτά πραξικοπήματα του παλατιού». Ο Ντάνιελ Φίνμπεργκ του Hollywood Reporter είπε ότι ο πρώτος κύκλος «παραμένει πιασάρικος στην ολότητα των 10 επεισοδίων που έγιναν διαθέσιμα στους κριτικούς, οι οποίοι εντοπίζουν τόσο το συναισθηματικό βάρος στη νεανική ανάληψη της Ελισάβετ όσο και την απροσδόκητη αγωνία σε θέματα δικαστικού πρωτοκόλλου και εθιμοτυπίας». Άλλες δημοσιεύσεις όπως η USA Today, η Indiewire, το Atlantic, το CNN και το Variety επίσης έκριναν τη σειρά θετικά.

Μερικοί ήταν πιο αυστηροί με τη σειρά. Σε μία κριτική για το περιοδικό Times, ο Ντάνιελ Ντ΄ Αντάριο έγραψε ότι αυτή «θα συγκριθεί με το Downton Abbey, αλλά αυτή... μπορούσε να επινοήσει ανιστόρητες ή τουλάχιστον απροσδόκητες νότες. Η Φόυ αγωνίζεται δυνατά, αλλά δίνεται λίγο... Η Ελισάβετ του Στέμματος είναι περισσότερο από άγνωστη. Είναι βαρετή». Ο Ματ Ζόλερ Σάιτς του Vulture συμπέρανε: «Το Στέμμα ποτέ εξ ολοκλήρου δεν καταφέρνει πώς να κάνει το πολιτικό και εγχώριο δράμα πραγματικά δραματικό, προσδίδει πολύ λιγότερη πολυπλοκότητα στους χαρακτήρες έξω από τον εσώτατο κύκλο της Αγγλίας». Ο Βερν Γκέι της Newsday είπε: «Πολυτελώς παρηγμένο αλλά παγερά διηγημένο, Το Στέμμα είναι ένα τηλεοπτικό προϊόν ισοδύναμο με ένα μακρύ ταξίδι διαμέσου της αγγλικής εξοχής. Το τοπίο συνεχίζει να αλλάζει, αλλά παραμένει το ίδιο». Η Ουίλα Πάσκιν του περιοδικού Slate σχολίασε: «Θα σας ερεθίσει το δράμα εποχής – και θα σας αφήσει ανυπόμονους για δράση». Γράφοντας για την The Mail on Sunday, ο Χιούγκο Βίκερς, ένας Άγγλος βιογράφος της Βασιλικής Οικογένειας, υποστήριξε ότι «ενώ (Το Στέμμα) σίγουρα εφιστά την προσοχή, αμαυρώνεται από μία σειρά αισθησιακών σφαλμάτων και μερικών αρκετά αξιοσημείωτων παραλείψεων στη χυδαιότητα».

Κύκλος 2
Η Rotten Tomatoes ανέφερε 91% ποσοστό αποδοχής για τον δεύτερο κύκλο, βασισμένη σε 70 κριτικές, με μέση βαθμολογία 8,45/10. Η κριτική ομοφωνία της ιστοσελίδας επισημαίνει: «Το Στέμμα συνεχίζει την κυριαρχία του με έναν πιστό στον εαυτό του δεύτερο κύκλο που επιδίδεται σε υψηλής ποιότητας δράμα και πολυτελή κοστούμια». Στο Metacritic, ο δεύτερος κύκλος συγκεντρώνει 87/100, βασισμένο σε 27 κριτικούς, διατηρώντας την ένδειξη της «παγκόσμιας αναγνώρισης».

Η Φόυ και ο Σμιθ απέσπασαν και οι δύο σημαντικό έπαινο από τους κριτικούς. Ο Τσάνσελορ Έιγκαρντ του Entertainment Weekly έγραψε: «Όπως πάντα, η Φόυ παραδίδει μία εκπληκτικά συγκρατημένη παράσταση». Ανασκοπώντας το πρώτο επεισόδιο, ο Γκάμπριελ Τέιτ της The Daily Telegraph έγραψε ότι η Φόυ και ο Σμιθ «σπάνια ήταν καλύτεροι». Ο Χιούγκο Ρίφκιντ της The Times είπε: «Ενώ οι φλογεροί βασιλόφρονες μπορεί να θυμώσουν με τον τρόπο που εξελίσσεται η σειρά, για τους υπόλοιπους από εμάς πηγαίνει από το καλό στο καλύτερο».

Η Άλισον Κιν του Collider είπε ότι «κάθε νέο επεισόδιο αφήνει το στίγμα του και αφηγείται τη δική του ολοκληρωμένη ιστορία... Είναι ένας εξαιρετικά δυνατός κύκλος της τηλεόρασης, πλήρης συναρπαστικού δράματος και εκτενούς μεγαλοπρέπειας». Η Κρουτίκα Μαλικαρτζούνα του TV Guide υποστήριξε ότι το κοινό ελκύεται από τη διασημότητα των βασιλικών μελών και τη δύναμη των σταρ, και είπε: «Η λαμπρότητα αυτού του πλαισίου γίνεται σαφής, καθώς το σόου εκτυλίσσεται σε The Real Housewives του Μπάκιγχαμ». Η Σόφι Γκίλμπερτ έγραψε για το The Atlantic ότι η σκιαγράφηση μιας μονάρχη «που θα προτιμούσε να ζει μία οποιαδήποτε άλλη ζωή» είναι «καθηλωτική» και ότι αυτή «είναι πανέμορφα γυρισμένη, με αψεγάδιαστες αναδημιουργίες οποιονδήποτε, από την Αίθουσα του Θρόνου στο Παλάτι του Μπάκινγκχαμ έως την πτέρυγα νοσοκομείου του 1950. Και αυτό είναι εκπληκτικά διασκεδαστικό».

Ο κριτικός Τζον Άντερσον της Wall Street Journal είπε: «Το Στέμμα επιτυγχάνει γνήσια σεξουαλικότητα χωρίς σεξ. Η Μαργαρίτα, στο στυλ της ερμηνείας της κας Κίρμπυ, σιγοκαίγεται, όπως και η Ελισάβετ, τουλάχιστον σε ορισμένες περιπτώσεις». Η Μέγκαν Ο΄ Κιφ του Decider έγραψε ότι ο κύκλος «συνεχίζει να ρομαντικοποιεί τη βρετανική βασιλική οικογένεια, αλλά το ρομάντζο προκύπτει από το ότι είναι φυσιολογικοί, όχι θεϊκοί».

Λιγότερο φιλοφρονητικές κριτικές έκριναν τον κύκλο για κάτι που μερικοί θεωρούν ότι απέτυχε να ανταποκριθεί στη συναισθηματική ένταση του πρώτου. Ο Τζον Ντόιλ έγραψε για την Globe and Mail ότι παρόλο που είναι «πολυτελώς παρηγμένος» και «κόβει την ανάσα», «τώρα ενδιαφέρεται για τον συναισθηματικά εγωιστή κλαψιάρη σχετικά με τον γάμο (του). Είναι μικρότερης σημασίας από ό,τι ήταν (στην πραγματικότητα), όπως και η ίδια η μοναρχία, και ενδιαφέρει μόνο τους οπαδούς της βασιλείας». Ο Άλαν Σεπινγουόλ της Uproxx πρόσθεσε ότι «Πολλές από τις πληγές του κύκλου είναι ηθελημένες» και ότι ο Πρίγκιπας Φίλιππος «ακόμη εμφανίζεται ως παραπονεμένος άνδρας–παιδί». Ο Φιλ Όουεν της The Wrap περιέγραψε τον κύκλο ως «άχρηστο» και διέκρινε στεγνή κωμωδία στη σκιαγράφηση του Νόρθαμ ως Πρωθυπουργού Άντονυ Ήντεν: «Υποθέτω ότι ο δημιουργός Πήτερ Μόργκαν σκόπευε να είναι κωμωδία. Πραγματικά δεν υπάρχει άλλη εξήγηση για ποιον λόγο ο Τζέρεμυ Νόρθαμ ενσάρκωσε τον Πρωθυπουργό Άντονι Ήντεν λες και έχει νευρικό κλονισμό σε κάθε σκηνή».

Διακρίσεις
ΈτοςΒραβείοΚατηγορίαΥποψήφιος/α/ο/οιΑποτέλεσμαΠαραπομπές2016Βραβεία Αμερικανικού Ινστιτούτου ΚινηματογράφουΚαλύτερα 10 Τηλεοπτικά Προγράμματα της ΧρονιάςΤο ΣτέμμαΝίκηΒραβεία Critics' Choice ΤηλεόρασηςΚαλύτερη Δραματική ΣειράΥποψηφιότηταΚαλύτερος Υποστηρικτικός Ηθοποιός σε Δραματική ΣειράΤζον ΛίθγκοουΝίκηΚαλύτερος Γκεστ Ηθοποιός σε Δραματική ΣειράΤζάρεντ ΧάριςΥποψηφιότηταΒραβεία Χολιγουντιανής Μουσικής στα Μέσα ΕνημέρωσηςΚαλύτερος Κύριος Τίτλος – Τηλεοπτικό Σόου/Streaming Ψηφιακή ΣειράΧανς Ζίμερ2017Βραβεία Χρυσών ΣφαιρώνΚαλύτερη Τηλεοπτική Σειρά – ΔράμαΤο ΣτέμμαΝίκηΚαλύτερη Ηθοποιός – Τηλεοπτική Δραματική ΣειράΚλερ ΦόιΚαλύτερος Υποστηρικτικός Ηθοποιός – Σειρά, Μίνι Σειρά ή Τηλεοπτική ΤαινίαΤζον ΛίθγκοουΥποψηφιότηταΒραβεία Σωματείου ΗθοποιώνΕξαιρετική Παράσταση από Σύνολο σε Δραματική ΣειράΚλερ Φόι, Κλάιβ Φράνσις, Χάρι Χάντεν–Πάτον, Βικτόρια Χάμιλτον, Τζάρεντ Χάρις, Ντάνιελ Ινγκς, Μπίλι Τζένκινς, Βανέσα Κίρμπι, Τζον Λίθγκοου, Λίζι ΜακΙνέρνι, Μπεν Μάιλς, Τζέρεμι Νόρθαμ, Νίκολας Ρόου, Ματ Σμιθ, Πιπ Τόρενς, Χάριετ ΟυόλτερΕξαιρετική Παράσταση από Άνδρα Ηθοποιό σε Δραματική ΣειράΤζον ΛίθγκοουΝίκηΕξαιρετική Παράσταση από Γυναίκα Ηθοποιό σε Δραματική ΣειράΚλερ ΦόιΒραβεία Σωματείου Σκηνοθετών ΤέχνηςΩριαία Τηλεοπτική Σειρά Εποχής ή Φαντασίας με Μονή ΚάμεραΜάρτιν ΤσάιλντςΥποψηφιότηταΑμερικανικά Βραβεία Εκδοτών ΚινηματογράφουΚαλύτερη Εκδοθείσα Ωριαία Σειρά για Μη Εμπορική ΤηλεόρασηΓιαν Μάιλς (για το επεισόδιο «Δολοφόνοι»)Βραβεία SatelliteΚαλύτερη Τηλεοπτική Σειρά – ΔράμαΤο ΣτέμμαΝίκηΚαλύτερος Υποστηρικτικός Ηθοποιός – Σειρά, Μίνι Σειρά ή Τηλεοπτική ΤαινίαΤζάρεντ ΧάριςΥποψηφιότηταΒραβεία Σωματείου Σχεδιαστών ΚοστουμιώνΕξαιρετική Τηλεοπτική Σειρά ΕποχήςΜισέλ ΚλάπτονΝίκηΒραβεία DorianΤηλεοπτικό Δράμα της ΧρονιάςΤο ΣτέμμαΥποψηφιότηταΤηλεοπτική Εμφάνιση της Χρονιάς – (Γυναίκα) Ηθοποιός Κλερ ΦόιΒραβεία Σωματείου Ραδιοτηλεοπτικού ΤύπουΚαλύτερη Ζωντανή Πρώτη/Streaming (Σειρά)Το ΣτέμμαΝίκηΚαλύτερος ΗθοποιόςΜατ ΣμιθΥποψηφιότηταΚαλύτερη ΗθοποιόςΚλερ ΦόιΚαλύτερος ΣυγγραφέαςΠίτερ ΜόργκανΙρλανδικά Βραβεία Ταινιών και ΤηλεόρασηςΚαλύτερη ΕπεξεργασίαΟύνα Νι ΝτογκχάιλΒραβεία Σωματείου Διευθυντών ΤοποθεσίαςΕξαιρετικές Τοποθεσίες σε Τηλεόραση ΕποχήςΠατ Καράμ, Ρόμπερτ ΜπέντλιΝίκηΤηλεοπτικά Βραβεία Χειροτεχνίας της Βρετανικής Ακαδημίας Κινηματογράφου (BAFTA)Καλύτερος Σχεδιασμός ΚοστουμιούΜισέλ ΚλάπτονΚαλύτερος Σκηνοθέτης: ΜυθιστόρημαΣτίβεν ΝτάλντριΥποψηφιότηταΚαλύτερη Φωτογραφία και Φωτισμός: ΜυθιστόρημαΑντριάνο ΓκόλντμανΚαλύτερος Σχεδιασμός ΠαραγωγήςΜάρτιν ΤσάιλντςΚαλύτερα Σπέσιαλ, Οπτικά και Γραφικά ΕφέΟύνα Νι Ντογκχάιλ, ΜολινάρεΝίκηΚαλύτερος Τίτλος και Γραφική ΤαυτότηταΠάτρικ Κλερ, Ραούλ Μαρκς ΥποψηφιότηταΚαλύτερος Συγγραφέας: ΔράμαΠίτερ ΜόργκανΤηλεοπτικά Βραβεία της Βρετανικής Ακαδημίας Κινηματογράφου (BAFTA)Καλύτερη Δραματική ΣειράΤο ΣτέμμαΚαλύτερη ΗθοποιόςΚλερ ΦόιΚαλύτερος Υποστηρικτικός ΗθοποιόςΤζον ΛίθγκοουΤζάρεντ ΧάριςΚαλύτερη Υποστηριζόμενη ΗθοποιόςΒανέσα ΚίρμπιΒραβεία GlamourΚαλύτερη Τηλεοπτική Ηθοποιός του ΗΒΝίκηΒραβεία Ένωσης Κριτικών Τηλεόρασης (TCA)Εξαιρετικό Επίτευγμα σε ΔράμαΤο ΣτέμμαΥποψηφιότηταΕξαιρετικό Νέο ΠρόγραμμαΑτομικό Επίτευγμα σε ΔράμαΚλερ ΦόιΒραβεία Έμμυ Ζώνης Υψηλής ΤηλεθέασηςΕξαιρετική Δραματική ΣειράΠίτερ Μόργκαν, Στίβεν Ντάλντρι, Άντι Χάριες, Φίλιπ Μάρτιν, Σουζάν Μάκι, Μάθιου Μπιάμ–Σο, Ρόμπερτ Φοξ, Τάνυα Σεγάτσιαν και Άντριου ΊτονΕξαιρετική Πρωταγωνίστρια σε Δραματική ΣειράΚλερ Φόι (για το επεισόδιο «Δολοφόνοι»)Εξαιρετικός Υποστηρικτικός Ηθοποιός σε Δραματική ΣειράΤζον Λίθγκοου (για το επεισόδιο «Δολοφόνοι»)ΝίκηΕξαιρετική Σκηνοθεσία για Δραματική ΣειράΣτίβεν Ντάλντρι (για το επεισόδιο «Γωνία Χάιντ Παρκ»)ΥποψηφιότηταΕξαιρετικό Γράψιμο για Δραματική ΣειράΠίτερ Μόργκαν (για το επεισόδιο «Δολοφόνοι»)Βραβεία Έμμυ Ζώνης Υψηλής Τηλεθέασης Δημιουργικών ΤεχνώνΕξαιρετικό Κάστινγκ για Δραματική ΣειράΝίνα Γκολντ, Ρόμπερτ ΣτερνΕξαιρετική Κινηματογράφηση για Σειρά με Μονή Κάμερα (Ωριαία)Αντριάνο Γκόλντμαν (για το επεισόδιο «Καπνός και καθρέπτες»)Εξαιρετικά Κοστούμια για Σειρά Εποχής/Φαντασίας, Περιορισμένης Διάρκειας Σειρά, ή ΤαινίαΜισέλ Κλάπτον, Άλεξ Φόρνταμ, Έμα Ο΄ Λόφλιν και Κέιτ Ο΄ Φάρελ (για το επεισόδιο «Παφλασμός στο Γούλφερτον»)ΝίκηΕξαιρετικό Στυλ Μαλλιών για Σειρά με Μονή ΚάμεραΙβάνα Πρίμορατς, Έιμι Ράιλι (για το επεισόδιο «Γωνία Χάιντ Παρκ»)ΥποψηφιότηταΕξαιρετικός Σχεδιασμός Κύριου ΤίτλουΠάτρικ Κλερ, Ραούλ Μαρκς, Χάβιερ Λίον Καρίγιο και Τζεφ ΧανΕξαιρετική Σύνθεση Μουσικής για ΣειράΡούπερτ Γκρέγκσον–Ουίλιαμς (για το επεισόδιο «Γωνία Χάιντ Παρκ»)Εξαιρετικός Σχεδιασμός Παραγωγής για Αφηγηματικό Πρόγραμμα Εποχής (Μιας Ώρας ή Περισσότερο)Μάρτιν Τσάιλντς, Μαρκ Ράγκετ και Σίλια Μπόμπακ (για το επεισόδιο «Καπνός και καθρέπτες»)ΝίκηΕξαιρετικά Σπέσιαλ Οπτικά Εφέ για Υποστηρικτικό ΡόλοΜπεν Τέρνερ, Τομ Ντέμπενχαμ, Στάντις Μιλένας, Κιμ Φίλαν, Όλιβερ Κάμπιτζ, Λάινολ Χιθ, Τσάρλι Μπένετ, Στίβεν Σμιθ και Κάρμινε Ανιόνε (για το επεισόδιο «Ουίνδσορ») ΥποψηφιότηταΒραβεία Χολιγουντιανής Μουσικής στα Μέσα ΕνημέρωσηςΑρχικό Αποτέλεσμα – Τηλεοπτικό Σόου/Περιορισμένης Διάρκειας ΣειράΡούπερτ Γκρέγκσον–ΟυίλιαμςΒραβεία Αμερικανικού Ινστιτούτου ΚινηματογράφουΚαλύτερα 10 Τηλεοπτικά Προγράμματα της ΧρονιάςΤο ΣτέμμαΝίκη2018Βραβεία Αμερικανικού Συλλόγου ΚινηματογραφιστώνΕξαιρετικό Επίτευγμα στην Κινηματογράφηση σε Τακτική Σειρά για Μη Εμπορική ΤηλεόρασηΑντριάνο Γκόλντμαν (για το επεισόδιο «Καπνός και καθρέπτες»)Βραβεία Σωματείου Σκηνοθετών ΤέχνηςΩριαία Τηλεοπτική Σειρά Εποχής ή Φαντασίας με Μονή ΚάμεραΜάρτιν Τσάιλντς (για τα επεισόδια «Παρέα κυρίων», «Βηρύλλιο» και «Αγαπητή κα Κένεντι»)ΥποψηφιότηταΒραβεία Συλλόγου Κινηματογράφου και ΉχουΕξαιρετικό Επίτευγμα στην Ηχητική Ανάμειξη για Τηλεοπτική Σειρά – Μία ΏραΚρις Άσγουορθ, Λι Γουόλπολ, Στούαρτ Χίλικερ, Μάρτιν Τζένσεν, Ρόρι ντε Καρτερέτ, Φίλιπ Κλέμεντς (για το επεισόδιο «Ατυχές συμβάν»)Βραβεία Σωματείου Σχεδιαστών ΚοστουμιώνΥπεροχή σε Τηλεοπτική Σειρά ΕποχήςΤζέιν ΠίτριΝίκηΒραβεία Critics' Choice ΤηλεόρασηςΚαλύτερη Δραματική ΣειράΤο ΣτέμμαΥποψηφιότηταΚαλύτερη Ηθοποιός σε Δραματική ΣειράΚλερ ΦόιΒραβεία Σωματείου Παραγωγών ΑμερικήςΒραβείο «Νόρμαν Φέλτον» για Εξαιρετικό Παραγωγό Επεισοδιακής Τηλεόρασης, ΔράμαΤο ΣτέμμαΒραβεία Χρυσών ΣφαιρώνΚαλύτερη Τηλεοπτική Σειρά – ΔράμαΚαλύτερη Ηθοποιός – Τηλεοπτική Σειρά ΔράματοςΚλερ ΦόιΒραβεία Σωματείου Διευθυντών ΤοποθεσίαςΕξαιρετικές Τοποθεσίες σε Τηλεόραση ΕποχήςΠατ Καράμ, Ρόμπερτ ΜπέντλιΒραβεία Σωματείου ΗθοποιώνΕξαιρετική Παράσταση από Σύνολο σε Δραματική ΣειράΚλερ Φόι, Βικτόρια Χάμιλτον, Βανέσα Κίρμπι, Άντον Λέσερ, Ματ ΣμιθΕξαιρετική Παράσταση από Γυναίκα Ηθοποιό σε Δραματική ΣειράΚλερ ΦόιΝίκηΤηλεοπτικά Βραβεία της Βρετανικής Ακαδημίας Κινηματογράφου (BAFTA)Καλύτερη Δραματική ΣειράΤο ΣτέμμαΥποψηφιότηταΚαλύτερη ΗθοποιόςΚλερ ΦόιΚαλύτερη Υποστηρικτική ΗθοποιόςΒανέσα ΚίρμπιΝίκηΤηλεοπτικά Βραβεία Χειροτεχνίας της Βρετανικής Ακαδημίας Κινηματογράφου (BAFTA)Καλύτερος Συγγραφέας: ΜυθιστόρημαΠίτερ ΜόργκανΥποψηφιότηταΚαλύτερη Επεξεργασία: ΜυθιστόρημαΠία Ντι ΤσάουλαΚαλύτερος Σχεδιασμός ΚοστουμιώνΤζέιν ΠίτριΚαλύτερος Σχεδιασμός ΠαραγωγήςΜάρτιν Τσάιλντς, Άλισον ΧάρβιΚαλύτερη Φωτογράφηση: ΜυθιστόρημαΑντριάνο ΓκόλντμανΝίκηΚαλύτερα Σπέσιαλ, Οπτικά και Γραφικά ΕφέΌσα Σόουλ, Κρίστοφερ ΡέινολντςΥποψηφιότηταΚαλύτερος Ήχος: ΜυθιστόρημαΟμάδα ΉχουΝίκηΒραβεία Έμμυ Ζώνης Υψηλής ΤηλεθέασηςΕξαιρετική Δραματική ΣειράΠίτερ Μόργκαν, Στίβεν Ντάλντρι, Άντι Χάριες, Φίλιπ Μάρτιν, Σουζάν Μάκι, Μάθιου Μπιάμ–Σο, Ρόμπερτ Φοξ, Άντι Στέμπινγκ και Μάρτιν ΧάρισονΥποψηφιότηταΕξαιρετική Πρωταγωνίστρια σε Δραματική ΣειράΚλερ Φόι (για το επεισόδιο «Αγαπητή κα Κένεντι»)ΝίκηΕξαιρετικός Υποστηρικτικός Ηθοποιός σε Δραματική ΣειράΜατ Σμιθ (για το επεισόδιο «Άνδρας μυστήριο»)ΥποψηφιότηταΕξαιρετική Υποστηρικτική Ηθοποιός σε Δραματική ΣειράΒανέσα Κίρμπι (για το επεισόδιο «Βηρύλλιο»)Εξαιρετική Σκηνοθεσία για Δραματική ΣειράΣτίβεν Ντάλντρι (για το επεισόδιο «Οικογενειάρχης»)ΝίκηΕξαιρετικό Γράψιμο για Δραματική ΣειράΠίτερ Μόργκαν (για το επεισόδιο «Άνδρας μυστήριο»)ΥποψηφιότηταΒραβεία Έμμυ Ζώνης Υψηλής Τηλεθέασης Δημιουργικών ΤεχνώνΕξαιρετικός Γκεστ Ηθοποιός σε Δραματική ΣειράΜάθιου Γκουντ (για το επεισόδιο «Γάμος»)Εξαιρετικό Κάστινγκ για Δραματική ΣειράΝίνα Γκολντ και Ρόμπερτ ΣτερνΝίκηΕξαιρετική Κινηματογράφηση για Σειρά με Μονή Κάμερα (Μία Ώρα)Αντριάνο Γκόλντμαν (για το επεισόδιο «Βηρύλλιο»)Εξαιρετικό Στυλ Μαλλιών για Σειρά με Μονή ΚάμεραΙβάνα Πρίμορατς (για το επεισόδιο «Αγαπητή κα Κένεντι»)ΥποψηφιότηταΕξαιρετικά Κοστούμια ΕποχήςΤζέιν Πίτρι, Έμιλι Νιούμπι, Μπάζια Κουζνάρ και Γκάμπι Σπανσγουίκ (για το επεισόδιο «Αγαπητή κα Κένεντι»)ΝίκηΕξαιρετικός Σχεδιασμός Παραγωγής για Αφηγηματικό Πρόγραμμα Εποχής ή Φαντασίας (Μιας Ώρας ή Περισσότερο)Μάρτιν Τσάιλντς, Μαρκ Ράγκετ και Άλισον Χάρβι (για το επεισόδιο «Βηρύλλιο»)ΥποψηφιότηταΕξαιρετικά Σπέσιαλ Οπτικά σε Υποστηρικτικό ΡόλοΜπεν Τέρνερ, Στάντις Μιλένας, Άλισον Γκρίφιθς, Μάθιου Μπρίστοου, Ιάκοπο Ντι Λουίτζι, Γκάρετ Χον, Τσάρλι Μπένετ, Τζένι Γκάουτσι και Κάρμινε Ανιόνε (για το επεισόδιο «Ατυχές συμβάν»)

Δείτε επίσης
Βρετανική Βασιλική Οικογένεια

Σημειώσεις και παραπομπές
Σημειώσεις

Παραπομπές

Εξωτερικοί σύνδεσμοι
Το Στέμμα στο Netflix
Το Στέμμα στο IMDb
Το Στέμμα στην Rotten Tomatoes
Το Στέμμα στο Metacritic
BAFTA Guru – The Crown: TV Q&A
BAFTA Guru – The Crown: Masterclass

Κατηγορία:Βρετανικές τηλεοπτικές σειρές
Κατηγορία:Αμερικανικές τηλεοπτικές σειρές
Κατηγορία:Δράμα
Κατηγορία:Ελισάβετ Β΄ του Ηνωμένου Βασιλείου
Κατηγορία:Τηλεοπτικές σειρές Netflix
Κατηγορία:Τηλεοπτικές σειρές βασισμένες σε πραγματικά γεγονότα
Κατηγορία:Τηλεοπτικές σειρές σχετικές με ευγενείς‎
Κατηγορία:Κάρολος Γ΄ του Ηνωμένου Βασιλείου